CELEX: 32018R1012
Language: fi
Date: 2018-07-17 00:00:00
Title: Komission täytäntöönpanoasetus (EU) 2018/1012, annettu 17 päivänä heinäkuuta 2018, Kiinan kansantasavallasta peräisin olevien sähköpolkupyörien tuontia koskevan väliaikaisen polkumyyntitullin käyttöön ottamisesta ja täytäntöönpanoasetuksen (EU) 2018/671 muuttamisesta

18.7.2018   
            
            
               FI
            
            
               Euroopan unionin virallinen lehti
            
            
               L 181/7
            
         KOMISSION TÄYTÄNTÖÖNPANOASETUS (EU) 2018/1012,
   annettu 17 päivänä heinäkuuta 2018,
   Kiinan kansantasavallasta peräisin olevien sähköpolkupyörien tuontia koskevan väliaikaisen polkumyyntitullin käyttöön ottamisesta ja täytäntöönpanoasetuksen (EU) 2018/671 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) (perusasetus) ja erityisesti sen 7 artiklan,
   on kuullut jäsenvaltioita,
   sekä katsoo seuraavaa:
   1.   MENETTELY
   
   1.1   Vireillepano
   
   
               (1)
            
            
               Euroopan komissio, jäljempänä ’komissio’, pani 20 päivänä lokakuuta 2017 vireille Kiinan kansantasavallasta, jäljempänä ’Kiina’, peräisin olevien apumoottorilla varustettujen polkupyörien, joissa on sähkömoottori, jäljempänä ’sähköpolkupyörät’, tuontia koskevan polkumyynnin vastaisen tutkimuksen perusasetuksen 5 artiklan perusteella.
            
         
               (2)
            
            
               Komissio julkaisi Euroopan unionin virallisessa lehdessä tutkimuksen vireillepanoa koskevan ilmoituksen (2), jäljempänä ’vireillepanoilmoitus’.
            
         
               (3)
            
            
               Komissio pani tutkimuksen vireille saatuaan 8 päivänä syyskuuta 2017 Euroopan polkupyöränvalmistajien järjestön, jäljempänä ’valituksen tekijä’ tai ’EBMA’, toimittaman valituksen. Valituksen tekijöiden osuus sähköpolkupyörien kokonaistuotannosta unionissa on yli 25 prosenttia. Valituksessa esitetty näyttö polkumyynnillä tapahtuneesta tuonnista ja siitä aiheutuneesta merkittävästä vahingosta oli riittävä tutkimuksen vireillepanoa varten.
            
         
               (4)
            
            
               Komissio pani 21 päivänä joulukuuta 2017 vireille tukien vastaisen tutkimuksen, joka koski Kiinasta peräisin olevien sähköpolkupyörien tuontia unioniin, ja käynnisti erillisen tutkimuksen. Se julkaisi vireillepanoilmoituksen (3)
                  Euroopan unionin virallisessa lehdessä.
            
         1.2   Tuonnin kirjaaminen
   
   
               (5)
            
            
               Valituksen tekijä esitti 31 päivänä tammikuuta 2018 Kiinasta peräisin olevien sähköpolkupyörien tuonnin kirjaamista koskevan pyynnön perusasetuksen 14 artiklan 5 kohdan mukaisesti. Komissio antoi 3 päivänä toukokuuta 2018 täytäntöönpanoasetuksen (EU) 2018/671 (4), jäljempänä ’kirjaamista koskeva asetus’, jolla asetetaan Kiinasta peräisin olevien sähköpolkupyörien tuonti kirjaamisvelvoitteen alaiseksi 4 päivästä toukokuuta 2018 alkaen.
            
         
               (6)
            
            
               Kirjaamispyynnön julkaisemisen jälkeen asianomaiset osapuolet toimittivat huomautuksia, joita käsiteltiin kirjaamista koskevassa asetuksessa. Komissio vahvistaa, että valituksen tekijät toimittivat riittävästi näyttöä, joka oikeutti tuonnin kirjaamisen. Kiinasta tuleva tuonti ja sen markkinaosuus kasvoivat jyrkästi. Sen vuoksi nämä huomautukset hylättiin.
            
         1.3   Tutkimusajanjakso ja tarkastelujakso
   
   
               (7)
            
            
               Polkumyyntiä ja vahinkoa koskeva tutkimus kattoi 1 päivän lokakuuta 2016 ja 30 päivän syyskuuta 2017 välisen ajan, jäljempänä ’tutkimusajanjakso’. Vahinkoa koskevaan arvioon vaikuttavien kehityssuuntausten tarkastelu kattoi 1 päivän tammikuuta 2014 ja tutkimusajanjakson päättymisen välisen ajanjakson, jäljempänä ’tarkastelujakso’.
            
         1.4   Asianomaiset osapuolet
   
   
               (8)
            
            
               Komissio kehotti vireillepanoilmoituksessa asianomaisia osapuolia ottamaan komissioon yhteyttä tutkimukseen osallistumiseksi. Lisäksi komissio ilmoitti valituksen tekijöille, muille tiedossa oleville unionin tuottajille, tiedossa oleville vientiä harjoittaville tuottajille, Kiinan viranomaisille sekä tiedossa oleville tuojille tutkimuksen vireillepanosta ja kehotti niitä osallistumaan.
            
         
               (9)
            
            
               Asianomaisilla osapuolilla oli mahdollisuus esittää huomautuksia tutkimuksen vireillepanosta ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa.
            
         
               (10)
            
            
               Komissio ilmoitti vireillepanoilmoituksessa asianomaisille osapuolille, että se oli valinnut alustavasti Sveitsin markkinataloutta harjoittavaksi kolmanneksi maaksi, jäljempänä ’vertailumaa’, perusasetuksen 2 artiklan 7 kohdan a alakohdan mukaisesti. Asianomaisilla osapuolilla oli mahdollisuus esittää huomautuksia ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa.
            
         
               (11)
            
            
               Jotkin valitusta tukevat asianomaiset osapuolet pyysivät identiteettinsä luottamuksellista käsittelyä vastatoimenpiteiden pelossa, koska ne ostavat sähköpolkupyöriensä jotkin osat Kiinasta. Komissio myöntyi näihin pyyntöihin arvioituaan esitetyt väitteet.
            
         
               (12)
            
            
               Kiinan koneiden ja elektroniikan tuonti- ja vientikauppakamari, jäljempänä ’CCCME’, ja sähköpolkupyörien eurooppalaisten tuojien kollektiivi, jäljempänä ’CEIEB’, jotka molemmat edustivat useita asianomaisia osapuolia, toimittivat huomautuksia menettelyn vireillepanon jälkeen.
            
         
               (13)
            
            
               CCCME väitti, että syyt, joiden vuoksi komissio myönsi luottamuksellisen kohtelun joidenkin valitusta tukevien asianomaisten osapuolten identiteetille, olivat sekä riittämättömät että perusteettomat. CCCME:n mukaan jotkin unionin tuotannonalan jäsenet tuovat koottuja sähköpolkupyöriä Kiinasta, minkä vuoksi niitä ei perusasetuksen 4 artiklan 1 kohdan a alakohdan perusteella voida ehkä pitää unionin tuotannonalaan kuuluvina. CCCME toi esiin, että joidenkin asianomaisten osapuolten identiteetin luottamuksellinen käsittely estää vientiä harjoittavia tuottajia tutkimasta asianmukaisesti edustavuutta tässä tapauksessa.
            
         
               (14)
            
            
               CEIEB väitti samansuuntaisesti, että valitus ei sisällä luetteloa kaikista tiedossa olevista samankaltaisen tuotteen unionin tuottajista eikä näiden tuottajien tuottamaa määrää eikä arvoa. Komissio hylkäsi tämän väitteen. Valitukseen sisältyy luettelo tiedossa olevista tuottajista unionissa (5) sekä niiden tuotannon kokonaismäärä (6). CEIEB kykeni näin ollen arvioimaan luetteloa samankaltaisen tuotteen tiedossa olevista unionin tuottajista.
            
         
               (15)
            
            
               Näiden tietojen perusteella CEIEB kykeni yksilöimään, että kaksi unionin tuottajiksi lueteltua yritystä myös tuo tutkimuksen kohteena olevaa tuotetta asianomaisesta maasta. Sen vuoksi on selvää, että CEIEB pystyi käyttämään täysimääräisesti puolustusoikeuttaan tältä osin. Tästä syystä väitteet hylättiin.
            
         
               (16)
            
            
               CCCME väitti vielä, että valituksessa ei ollut tutkimuksen vireillepanoon riittävästi näyttöä. CCCME antoi tähän neljä syytä.
            
         
               (17)
            
            
               Ensinnäkään tuontitietoja, jotka perustuvat Kiinan tullista saatuihin vientitilastoihin ja niihin tehtyihin mukautuksiin, jotta saatiin suodatettua esiin tämän tutkimuksen kohteena oleva tuote, ei olisi pitänyt pitää luottamuksellisina ja komission olisi pitänyt tutkia asianmukaisesti tietolähde.
            
         
               (18)
            
            
               Toiseksi jotkin valituksen tiedot, kuten väitetty alan ylikapasiteetti Kiinassa, ovat harhaanjohtavia, koska ne eivät liity pelkästään sähköpolkupyöriin vaan yhdessä sekä sähköpolkupyöriin että polkupyöriin. Samoin unionin sähköpolkupyörien markkinoiden arvo on yliarvioitu, koska se kattaa kaikki kevyet sähkökäyttöiset ajoneuvot eikä pelkästään sähköpolkupyöriä.
            
         
               (19)
            
            
               Kolmanneksi valituksessa esitetyt tukea koskevat väitteet ovat perusteettomia, ja niistä olisi tehtävä oma tukien vastainen tutkimus.
            
         
               (20)
            
            
               Neljänneksi CCCME:n mukaan valituksessa esitetään useita perusteettomia väitteitä, jotka ovat vahingollisia Kiinan sähköpolkupyörien tuotannonalalle. Niiden mukaan unionin tuottajat ovat alan innovoinnin taustalla ja kiinalaiset tuottajat vain kopioivat unionissa kehitettyä sähköpolkupyöräteknologiaa.
            
         
               (21)
            
            
               Komissio tutki valituksen perusasetuksen 5 artiklan mukaisesti ja tuli siihen tulokseen, että tutkimuksen vireillepanoa koskevat vaatimukset täyttyivät eli valituksen tekijän esittämä näyttö oli tarpeeksi täsmällistä ja riittävää. Perusasetuksen 5 artiklan 2 kohdan mukaan valitukseen on sisällyttävä sellaista tietoa, joka on kohtuudella valituksen tekijän käytettävissä siinä esitetyistä seikoista. Komissio katsoi toimitetun näytön perusteella, että vaatimus täyttyi.
            
         
               (22)
            
            
               Kiinan tuontitietoja koskevan väitteen osalta komissio viittaa kirjaamista koskevan asetuksen 3.2 jaksoon ja tämän asetuksen 4.3 jaksoon, joissa kyseistä väitettä käsitellään riittävällä tavalla.
            
         
               (23)
            
            
               Ylikapasiteettia koskevasta väitteestä voidaan todeta, että sähköpolkupyörien ja polkupyörien ylikapasiteettia on itse asiassa syytä tarkastella yhdessä, koska polkupyörien tuotantokapasiteetti voidaan muuntaa sähköpyörien tuotantokapasiteetiksi vähin kustannuksin tai ponnistuksin (ks. 172 kappale) ja on näyttöä, että näin tehdäänkin säännöllisesti yrityksissä, jotka tuottavat molempia tuotteita.
            
         
               (24)
            
            
               Mitä tulee väitettyjä tukia Kiinan markkinoilla koskeviin huomautuksiin, komissio pani 21 päivänä joulukuuta 2017 vireille tukien vastaisen tutkimuksen, joka koski Kiinasta peräisin olevien sähköpolkupyörien tuontia unioniin, ja käynnisti erillisen tutkimuksen. Kyseinen tutkimus on edelleen käynnissä.
            
         
               (25)
            
            
               Innovointia ja kopiointia koskevista väitteistä voidaan todeta, että kohdassa neljä mainituilla väitteillä ei ollut painoarvoa komission arvioinnissa, joka koski tämän tapauksen vireillepanoa, koska kyseessä eivät ole tekijät, jotka otetaan tässä yhteydessä huomioon.
            
         
               (26)
            
            
               Komissio totesi näin ollen, että valituksessa esitetty näyttö polkumyynnillä tapahtuneesta tuonnista ja siitä aiheutuneesta merkittävästä vahingosta oli riittävä tutkimuksen vireillepanoa varten.
            
         1.5   Otanta
   
   
               (27)
            
            
               Komissio ilmoitti vireillepanoilmoituksessa, että se saattaa soveltaa otantaa vientiä harjoittaviin tuottajiin, unionin tuottajiin ja etuyhteydettömiin tuojiin perusasetuksen 17 artiklan mukaisesti.
            
         1.5.1   Unionin tuottajia koskeva otanta
   
   
               (28)
            
            
               Komissio ilmoitti vireillepanoilmoituksessa, että se oli alustavasti valinnut otoksen unionin tuottajista. Komissio valitsi otoksen samankaltaisen tuotteen tutkimusajanjaksolle ajoittuvan suurimman edustavan myyntimäärän perusteella ja varmisti samalla tasapuolisen tuotelajien valinnan ja maantieteellisen jakauman.
            
         
               (29)
            
            
               Otokseen valittiin neljä unionin tuottajaa. Otokseen valittujen unionin tuottajien osuus kokonaistuotantomäärästä oli 60 prosenttia ja unionin tuotannonalan kokonaismyynnistä 58 prosenttia. Komissio kehotti asianomaisia osapuolia esittämään huomautuksia alustavasta otoksesta.
            
         
               (30)
            
            
               EBMA väitti, että otoksessa painotetaan liiaksi Alankomaiden markkinoita eikä anneta asianmukaista painoarvoa Ranskan tuottajille.
            
         
               (31)
            
            
               Komissio totesi, että otokseen sisältyivät tutkimuksen kohteena olevan tuotteen suurimmat markkinat ja määrän ja myynnin mukaan suurimmat unionin markkinoiden tuottajat, jotka voitiin kohtuudella tutkia käytettävissä olevassa ajassa.
            
         
               (32)
            
            
               Komissio totesi myös, että ranskalaisten tuottajien tuotannon osuus unionin sähköpolkupyörien tuotannosta oli vain vähäinen. Sen vuoksi otokseen ei ole välttämätöntä sisällyttää ranskalaista tuottajaa edustavuuden varmistamiseksi.
            
         
               (33)
            
            
               Yksi asianomainen osapuoli ehdotti saksalaisen valmistajan lisäämistä otokseen. Kyseinen yritys ei kuitenkaan toiminut yhteistyössä, ja huomautus oli näin ollen jätettävä huomiotta. Tämä ei vaikuttanut otoksen edustavuuteen, koska otos kattoi 60 prosenttia tuotantomäärästä ja siihen sisältyi yksi saksalainen valmistaja.
            
         
               (34)
            
            
               Edellä sanottu huomioon ottaen komissio vahvisti, että otos on unionin tuotannonalaa edustava.
            
         1.5.2   Tuojia koskeva otanta
   
   
               (35)
            
            
               Pystyäkseen päättämään otannan tarpeellisuudesta ja tarvittaessa valitsemaan otoksen komissio pyysi etuyhteydettömiä tuojia toimittamaan vireillepanoilmoituksessa täsmennetyt tiedot.
            
         
               (36)
            
            
               Kaksikymmentäyksi etuyhteydetöntä tuojaa toimitti pyydetyt tiedot ja suostui osallistumaan otokseen. Komissio valitsi perusasetuksen 17 artiklan 1 kohdan mukaisesti viiden etuyhteydettömän tuojan otoksen käyttäen valintaperusteena suurinta unioniin suuntautuvan tuonnin määrää. Kaikkia tiedossa olevia tuojia, joita asian tiedettiin koskevan, kuultiin otoksen valinnasta perusasetuksen 17 artiklan 2 kohdan mukaisesti.
            
         
               (37)
            
            
               Yksi asiaan liittyvä osapuoli huomautti, että tuojien otos ei ole edustava, koska siinä ei ole tuojia Tanskasta, Saksasta, Italiasta eikä Yhdistyneestä kuningaskunnasta ja siinä keskitytään liiaksi kaupunkisähköpolkupyöriä ostaviin tuojiin.
            
         
               (38)
            
            
               Yhteistyössä toimineet Tanskan, Saksan ja Yhdistyneen kuningaskunnan tuojat olivat kuitenkin paljon pienempiä kuin otokseen valitut tuojat, eikä yksikään italialainen tuoja toiminut yhteistyössä. Otokseen valitut tuojat myös toivat laajan valikoiman tuotteita, esimerkiksi kaupunki-, retki- ja maastosähköpolkupyöriä sekä taitettavia sähköpolkupyöriä.
            
         
               (39)
            
            
               Komissio huomauttaa myös, että otokseen sisältyi suurin tuontimäärä, joka voitiin kohtuudella tutkia käytettävissä olevassa ajassa.
            
         
               (40)
            
            
               Edellä sanottu huomioon ottaen komissio vahvisti, että otos on yhteistyössä toimineita tuojia edustava.
            
         1.5.3   Kiinassa toimivia vientiä harjoittavia tuottajia koskeva otanta
   
   
               (41)
            
            
               Voidakseen päättää otannan tarpeellisuudesta ja valitakseen tarvittaessa otoksen komissio pyysi kaikkia Kiinassa toimivia vientiä harjoittavia tuottajia toimittamaan vireillepanoilmoituksessa mainitut tiedot. Lisäksi komissio pyysi Kiinan kansantasavallan edustustoa Euroopan unionissa ilmoittamaan muista mahdollisista vientiä harjoittavista tuottajista, jotka saattaisivat olla kiinnostuneita osallistumaan tutkimukseen, ja/tai ottamaan yhteyttä niihin.
            
         
               (42)
            
            
               96 kiinalaista vientiä harjoittavaa tuottaja toimitti pyydetyt tiedot ja suostui osallistumaan otokseen. Yksi tuottaja ei vienyt sähköpolkupyöriä EU:hun tutkimusajanjakson aikana, eikä sitä tämän vuoksi voitu hyväksyä otokseen. Komissio valitsi alustavasti neljän yhteistyössä toimineen tuottajaryhmän otoksen unioniin suuntautuneen viennin suurimman edustavan määrän perusteella.
            
         
               (43)
            
            
               Perusasetuksen 17 artiklan 2 kohdan mukaisesti kaikkia tiedossa olleita sähköpolkupyörien vientiä harjoittavia tuottajia ja Kiinan viranomaisia kuultiin valitusta otoksesta.
            
         
               (44)
            
            
               Kolme yhteistyössä toiminutta vientiä harjoittavaa tuottajaa, joita ei valittu otokseen, katsoivat että ne olisi pitänyt sisällyttää otokseen niiden tuotannon tai myynnin väitettyjen erityispiirteiden vuoksi, jotka erottivat ne joistakin tai kaikista otokseen valituista vientiä harjoittavista tuottajista.
            
         
               (45)
            
            
               Nämä seikat eivät ole merkityksellisiä perusasetuksen 17 artiklan 1 kohdan kannalta, jonka perusteella otos valitaan. Komissio valitsi perusasetuksen 17 artiklan 1 kohdan mukaisesti otoksen, joka perustui unioniin suuntautuneen viennin suurimpaan edustavaan määrään, jota voitiin kohtuudella tutkia käytettävissä olevassa ajassa. Yksikään kolmesta otoksen ulkopuolisesta vientiä harjoittavasta tuottajasta ei kiistänyt sitä, että ne eivät täyttäneet näitä perusteita otokseen valintaa varten, eivätkä ne väittäneet, että näitä perusteita pitäisi muuttaa. Tästä syystä kaikki kolme pyyntöä hylättiin.
            
         
               (46)
            
            
               Otannasta esitettäville huomautuksille asetetun määräajan päättymisen jälkeen ja otoksen valinnan ja kyselylomakkeiden lähettämisen jälkeen yksi vientiä harjoittava tuottaja ilmoittautui ja pyysi, että sen katsottaisiin toimivan yhteistyössä tutkimuksessa, koska se oli vastannut ajoissa otantakyselyyn rinnakkaisessa tukien vastaisessa tutkimuksessa. Pyyntö evättiin, koska yritys ei ilmoittautunut määräajassa tähän tutkimukseen.
            
         1.6   Yksilöllinen tarkastelu
   
   
               (47)
            
            
               Kuusi otoksen ulkopuolista vientiä harjoittavaa tuottajaa pyysi virallisesti perusasetuksen 17 artiklan 3 kohdan mukaista yksilöllistä tarkastelua. Kaksi niistä pyysi markkinatalouskohtelua, mikä tarkoittaa sitä, että vielä kaksi uutta markkinatalouskohtelun pyytämistä koskevaa lomaketta on analysoitava ja tarkastettava. Lisäksi kolme niistä yrityksistä, jotka pyysivät virallisesti yksilöllistä tarkastelua, on yritysryhmiä, joihin kuuluu yhteensä kuusi etuyhteydessä olevaa kauppiasta. Asiaa käsittelevien tiimien on analysoitava ja tarkastettava myös niiden vastaukset polkumyyntiä koskevan kyselylomakkeen asianomaisiin kohtiin. Näin lukuisten pyyntöjen tarkastelu olisi kohtuuttoman raskasta eikä sitä voida kohtuudella olettaa tehtävän tähän tutkimukseen käytettävissä olevassa ajassa. Sen vuoksi komissio päätti olla suostumatta yhteenkään yksilöllistä tarkastelua koskevaan pyyntöön.
            
         1.7   Markkinatalouskohtelun pyytämistä koskevat lomakkeet
   
   
               (48)
            
            
               Perusasetuksen 2 artiklan 7 kohdan b alakohdan soveltamiseksi komissio lähetti markkinatalouskohtelua koskevat lomakkeet kaikille yhteistyössä toimiville ja otokseen valituille kiinalaisille vientiä harjoittaville tuottajille sekä otoksen ulkopuolisille yhteistyössä toimiville vientiä harjoittaville tuottajille, jotka halusivat hakea yksilöllistä polkumyyntimarginaalia. Ainoastaan yksi otokseen valittu kiinalainen vientiä harjoittavien tuottajien ryhmä toimitti markkinatalouskohtelun pyytämistä koskevan lomakkeen, jonka komissio arvioi.
            
         1.8   Kyselyvastaukset
   
   
               (49)
            
            
               Komissio lähetti kyselylomakkeet kaikille otokseen valituille yrityksille, kaikille vientiä harjoittaville tuottajille, jotka aikoivat pyytää yksilöllistä tarkastelua, sekä 27 tuottajalle mahdollisissa vertailumaissa eli Australiassa, Etelä-Koreassa, Japanissa, Meksikossa, Sveitsissä, Taiwanissa, Thaimaassa, Turkissa ja Yhdysvalloissa.
            
         
               (50)
            
            
               Komissio sai täytetyt kyselyvastaukset kaikilta otokseen valituilta unionin tuottajilta, kaikilta otokseen valituilta etuyhteydettömiltä tuojilta, otokseen valituilta vientiä harjoittavilta tuottajilta Kiinassa, niiltä vientiä harjoittavilta tuottajilta Kiinassa, jotka pyysivät yksilöllistä tarkastelua, ja yhdeltä vertailumaan tuottajalta Sveitsistä.
            
         1.9   Tarkastuskäynnit
   
   
               (51)
            
            
               Komissio on hankkinut ja tarkastanut kaikki polkumyynnin, siitä johtuvan vahingon ja unionin edun alustavaa määrittämistä varten tarpeellisina pitämänsä tiedot. Perusasetuksen 16 artiklan mukaisia tarkastuskäyntejä tehtiin seuraavien yritysten toimitiloihin:
               
                            
                        
                        
                           Unionin tuottajat:
                           
                                       —
                                    
                                    
                                       Accell Group NV (Heerenveen, Alankomaat);
                                    
                                 
                                       —
                                    
                                    
                                       Eurosport DHS SA (Deva, Romania) ja siihen etuyhteydessä oleva yritys Prophete GmbH & Co. KG (Rheda-Wiedenbrück, Saksa);
                                    
                                 
                                       —
                                    
                                    
                                       Derby Cycle Holding GmbH (Cloppenburg, Saksa);
                                    
                                 
                                       —
                                    
                                    
                                       Koninklijke Gazelle NV (Dieren, Alankomaat);
                                    
                                 
                     
                            
                        
                        
                           Kiinalaiset vientiä harjoittavat tuottajat:
                           
                                       —
                                    
                                    
                                       Bodo Vehicle Group Co., Ltd (Tianjin);
                                    
                                 
                                       —
                                    
                                    
                                       Giant Electric Vehicle (Kunshan) Co., Ltd; Giant (China) Co. (Kunshan), Ltd ja Giant (Tianjin) Co., Ltd (Tianjin);
                                    
                                 
                                       —
                                    
                                    
                                       Jinhua Vision Industry Co., Ltd ja Yongkang Hulong Electric Vehicle Co., Ltd (Jinhua);
                                    
                                 
                                       —
                                    
                                    
                                       Suzhou Rununion Motivity Co., Ltd (Suzhou);
                                    
                                 
                     
                            
                        
                        
                           Vertailumaan tuottajat:
                           
                                       —
                                    
                                    
                                       Bicycletec AG (Huttwil, Sveitsi);
                                    
                                 
                     
                            
                        
                        
                           Etuyhteydettömät tuojat unionissa:
                           
                                       —
                                    
                                    
                                       Hartmobile B.V. (Amsterdam, Alankomaat);
                                    
                                 
                                       —
                                    
                                    
                                       Stella Fietsen B.V. (Nunspeet, Alankomaat);
                                    
                                 
                     
                            
                        
                        
                           Etuyhteydessä olevat tuojat unionissa:
                           
                                       —
                                    
                                    
                                       Giant Europe B.V. (Lelystad, Alankomaat);
                                    
                                 
                                       —
                                    
                                    
                                       Giant Benelux B.V. (Lelystad, Alankomaat);
                                    
                                 
                                       —
                                    
                                    
                                       Giant Deutschland GmbH. (Düsseldorf, Saksa).
                                    
                                 
                     
         1.10   Tutkimusajanjakso ja tarkastelujakso
   
   
               (52)
            
            
               Polkumyyntiä ja vahinkoa koskeva tutkimus kattoi 1 päivän lokakuuta 2016 ja 30 päivän syyskuuta 2017 välisen ajan, jäljempänä ’tutkimusajanjakso’. Vahinkoa koskevaan arvioon vaikuttavien kehityssuuntausten tarkastelu kattoi 1 päivän tammikuuta 2014 ja tutkimusajanjakson päättymisen välisen ajanjakson, jäljempänä ’tarkastelujakso’.
            
         2.   TARKASTELTAVANA OLEVA TUOTE JA SAMANKALTAINEN TUOTE
   
   2.1   Tarkasteltavana oleva tuote
   
   
               (53)
            
            
               Tarkasteltavana ovat Kiinasta peräisin olevat apumoottorilla varustetut polkupyörät, joissa on sähkömoottori ja jotka tällä hetkellä luokitellaan CN-koodeihin 8711 60 10 ja ex 8711 60 90 (Taric-koodi 8711609010), jäljempänä ’tarkasteltavana oleva tuote’.
            
         
               (54)
            
            
               Määritelmä kattaa erityyppisiä sähköpolkupyöriä.
            
         2.2   Samankaltainen tuote
   
   
               (55)
            
            
               Tutkimuksessa kävi ilmi, että seuraavilla tuotteilla on samat fyysiset perusominaisuudet ja samat peruskäyttötarkoitukset:
               
                           a)
                        
                        
                           tarkasteltavana oleva tuote;
                        
                     
                           b)
                        
                        
                           alustavasti vertailumaana toimineen Sveitsin kotimarkkinoilla tuotettu ja myyty tuote;
                        
                     
                           c)
                        
                        
                           unionin tuotannonalan unionissa tuottama ja myymä tuote.
                        
                     
         
               (56)
            
            
               Komissio päätti tässä vaiheessa, että kyseiset tuotteet ovat näin ollen perusasetuksen 1 artiklan 4 kohdassa tarkoitettuja samankaltaisia tuotteita.
            
         2.3   Tuotteen määritelmää koskevat väitteet
   
   
               (57)
            
            
               Tutkimuksen vireillepanon jälkeen toimittamissaan huomautuksissa CCCME vastusti komission aietta ryhmitellä kaikki sähköpolkupyörät yhdeksi tuotteeksi. Se väitti erityisesti, että nopeat sähköpolkupyörät (nopeus on yli 25 km/h ja enintään 45 km/h) olisi jätettävä tutkimuksen ulkopuolelle. Tavallisen sähköpolkupyörän moottorin enimmäisteho (7) on 250 W, mutta nopeiden sähköpolkupyörien moottorin teho voi olla 350–500 W.
            
         
               (58)
            
            
               CCCME väitti, että näiden polkupyörien ominaisuudet ja käyttötarkoitukset samoin kuin hinnat ovat merkittävästi erilaiset. Kuluttajan näkökulmasta nopeat sähköpolkupyörät ja kaikki muut tutkimuksen piiriin kuuluvat sähköpolkupyörät eivät ole keskenään vaihdettavissa.
            
         
               (59)
            
            
               CCCME:n mukaan on useita syitä, joiden vuoksi nopeat sähköpolkupyörät eroavat muista sähköpolkupyöristä. Ensinnäkin raaka-aineet ja komponentit ovat erilaisia. Esimerkiksi nopeiden sähköpolkupyörien moottorin nimellisteho on korkeampi ja sähköpolkupyörien materiaalit ovat lujempia ja laadultaan parempia.
            
         
               (60)
            
            
               Toiseksi kustannukset ja hinnat ovat merkittävästi erilaisia. Koska nopeiden sähköpolkupyörien tuottamiseen tarkoitettujen osien laatu- ja lujuusvaatimukset ovat tiukemmat, niiden tuotantokustannukset ovat korkeammat kuin tavallisten sähköpolkupyörien, mikä puolestaan korottaa lopullisia myyntihintoja.
            
         
               (61)
            
            
               Kolmanneksi niillä on myös eri CN-koodit. Tavalliset sähköpolkupyörät on 1 päivästä tammikuuta 2017 luokiteltu CN-koodiin 8711 60 10 ja nopeat sähköpolkupyörät CN-koodiin 8711 60 90. Ennen vuotta 2017 tavalliset sähköpolkupyörät luokiteltiin (ex) CN-koodiin 8711 90 10 ja nopeat sähköpolkupyörät (ex) CN-koodiin 8711 90 90.
            
         
               (62)
            
            
               Neljänneksi se totesi, että nopeita sähköpolkupyöriä pidetään moottoriajoneuvoina (ajoneuvoluokka L1e-B), joten ajajilla on oltava ajokortti ja heidän on käytettävä kypärää. Tällaisia vaatimuksia ei sovelleta tavallisiin sähköpolkupyöriin. Nämä vaatimukset rajoittavat huomattavasti sitä, kuka voi ostaa ja käyttää nopeita sähköpolkupyöriä.
            
         
               (63)
            
            
               Viidennen väitteen mukaan nopeiden sähköpolkupyörien kuluttajat ovat erityyppisiä. Yleensä tavallisia sähköpolkupyöriä ostavat pääasiassa toimistotyöntekijät tai iäkkäämmät henkilöt, jotka arvostavat moottorin tuomaa lisäapua, kun taas nopeita sähköpolkupyöriä ostavat pääasiassa nuoret, jotka käyttävät niitä vaativampaan tai urheilutoimintaan.
            
         
               (64)
            
            
               Valituksen tekijä väitti, että kaikilla sähköpolkupyörillä on samat keskeiset ominaisuudet. Molemmat ovat polkupyöriä, jotka on tarkoitettu poljettavaksi ja jotka on varustettu sähköisellä apumoottorilla. Lisäksi kaikkiin sähköpolkupyöriin sovelletaan samoja EN 15194 -standardin mukaisia testejä. Tällä perusteella valituksen tekijä katsoi, että ne muodostavat yhden tuotteen tässä tutkimuksessa.
            
         
               (65)
            
            
               Valituksen tekijä toi myös esiin, että apumoottorin ruiskutuksen katkaisun kierrosluku voidaan helposti vaihtaa 25:stä km/h 45:een km/h ja päinvastoin, koska kyseessä on pääasiassa ohjelmointi eivätkä fyysiset eroavaisuudet.
            
         
               (66)
            
            
               Tutkimuksen aikana eräs tuoja väitti, että luokkaan L1e-A kuuluvat sähköpolkupyörät olisi jätettävä tuotteen määritelmän ulkopuolelle tutkimuksessa. Luokka L1e-A kattaa sähköpolkupyörät, joiden apumoottori tukee enintään 25 km/h nopeutta mutta joiden teho on enintään 1 kW. Väitteen mukaan luokan L1e-A sähköpolkupyöriä ei tuoteta unionissa eikä mainita erikseen valituksessa. Tuoja väitti edelleen, että luokan L1e-A sähköpolkupyörät eivät ole voineet aiheuttaa vahinkoa unionin tuotannonalalle, koska ensimmäiset luokan L1e-A sähköpolkupyörät myytiin unionin markkinoilla yli kahdeksan viikkoa sen jälkeen, kun valituksen tekijä oli tehnyt valituksen.
            
         
               (67)
            
            
               Komissio otti kaikki nämä huomautukset huomioon. Se totesi, että valituksen piiriin kuuluvat kaikki apumoottorilla varustetut polkupyörät, joissa on sähkömoottori. Valituksessa olevassa tuotteen määritelmässä ei ole mitään rajoituksia ajoneuvon luokan suhteen. Sen vuoksi päätellään, että luokan L1e-A sähköpolkupyörät kuuluvat valituksen piiriin. Tuojan omalta verkkosivustolta käy myös selvästi ilmi, että luokan L1e-A sähköpolkupyörillä on kaikki tavallisen sähköpolkupyörän edut ja tämän lisäksi ne ovat tehokkaampia. Tuoja korosti erityisesti, että useimmissa jäsenvaltioissa luokan L1e-A sähköpolkupyörät eivät edellytä kypärää ja niitä voidaan käyttää normaaleilla pyöräteillä.
            
         
               (68)
            
            
               Nopeista sähköpolkupyöristä väitetään, että niiden tuotantokustannukset ja myyntihinnat ovat merkittävästi korkeammat. Tämä sinänsä ei ole syy jättää tuotetta tuotteen määritelmän ulkopuolelle, koska tuotteen määritelmään sisältyy yleisesti eri hinnoilla myytäviä tavaroita. Kyseinen tekijä otetaan kuitenkin huomioon polkumyynti- ja vahinkolaskelmissa tehtävissä vertailuissa.
            
         
               (69)
            
            
               Eri käyttötarkoitusten ja kuluttajien näkemysten osalta väitettiin, että tavallisia sähköpolkupyöriä myydään enimmäkseen iäkkäille, harrastelijapyöräilijöille ja toimistotyöntekijöille, kun taas nopeita sähköpolkupyöriä käytetään vaativampaan toimintaan, kuten työmatkoihin. Koska toimistotyöntekijät todennäköisesti käyttävät tavallista sähköpolkupyörää ajaakseen kotoa työpaikalle, käyttö on hyvin samanlainen kuin nopeiden sähköpolkupyörien käyttö työmatkoilla. Sen vuoksi päätellään, että käyttötarkoitus ja kuluttajien näkemykset ovat merkittävässä määrin päällekkäisiä, minkä vuoksi tuotteen määritelmän ulkopuolelle jättäminen ei ole perusteltua.
            
         
               (70)
            
            
               Komissio päätteli molempien soveltamisalan ulkopuolelle jättämistä koskevien pyyntöjen osalta, että nopeilla sähköpolkupyörillä ja luokan L1e-A sähköpolkupyörillä on samat fyysiset ominaisuudet kuin muilla sähköpolkupyörillä, minkä vuoksi ne kuuluvat tuotteen määritelmän piiriin. Komissio myöntää, että tarkasteltavana olevan tuotteen yleiseen luokkaan sisältyy eri tuotelajeja, mutta tämä sinänsä ei voi johtaa tuotteen jättämiseen soveltamisalan ulkopuolelle. Myöskään eri tulliluokittelu tarkasteltavana olevan tuotteen yleisen luokan sisällä ei ole peruste, joka sinänsä johtaisi tuotteen jättämiseen soveltamisalan ulkopuolelle. Polkumyyntitutkimuksissa on erittäin yleistä, että tarkasteltavana olevaan tuotteeseen sisältyy eri tullikoodeja. Tarkasteltavana olevan tuotteen tai samankaltaisen tuotteen myynnin jälkeistä käyttöä koskevat vaatimukset eivät vaikuta fyysisiin perusominaisuuksiin, joiden perusteella tuote määritellään polkumyyntitutkimuksia varten. Tuotteen määritelmään eivät myöskään vaikuta kuluttajaryhmät, jotka valitsevat jonkin tuotelajin. Tästä syystä väitteet hylättiin.
            
         
               (71)
            
            
               Yksi tuoja väitti, että kolmipyöräiset sähköpolkupyörät olisi poistettava tutkimuksen tuotteen määritelmästä. Sen mukaan ei ole selvää, kattaako tutkimus kaikentyyppiset polkupyörät (”cycles”) (kaksipyöräiset, kolmipyöräiset ja nelipyöräiset) vaiko vain kaksipyöräiset polkupyörät, koska vireillepanoilmoituksen otsikossa todettiin, että polkumyyntimenettely koskee sähköpolkupyörien (”bicycles”) tuontia.
            
         
               (72)
            
            
               Komissio toteaa, että tutkimuksen piiriin kuuluvaa tuotetta ei kuitenkaan määritellä vireillepanoilmoituksen otsikossa vaan kohdassa ”2. Tutkimuksen kohteena oleva tuote”. Tässä kohdassa määritellään selvästi, että tutkimuksen kohteena oleva tuote kattaa ”polkupyörät” (”cycles”). Termi ”polkupyörä” ei rajoitu kaksipyöräisiin polkupyöriin vaan sisältää myös kolmipyöräiset ja nelipyöräiset polkupyörät. Koska kaksipyöräiset polkupyörät ovat selvästi yleisin polkupyörätyyppi, otsikossa viitattiin näihin sulkematta muita polkupyörätyyppejä tutkimuksen soveltamisalan ulkopuolelle.
            
         
               (73)
            
            
               Tuoja väitti vielä, että tutkimuksessa keskityttiin erityisesti kaksipyöräisiin polkupyöriin. Komissio on eri mieltä tästä väitteestä. Se on kerännyt tietoja kaikentyyppisistä sähköpolkupyöristä; unionin tuottajia ja viejiä pyydettiin ilmoittamaan renkaiden lukumäärä kaikista tuotteista, joita ne tuottivat ja myivät unionin markkinoilla. Sen vuoksi on siis selvää, että kolmipyöräiset polkupyörät yksilöitiin erikseen ja niitä tutkittiin koko tutkimuksen ajan. Koska kaksipyöräiset polkupyörät ovat kiistämättä yleisin polkupyörätyyppi, ei ole yllättävää, että sähköpolkupyörä-nimitystä käytetään yleensä kaikentyyppisistä sähköpyöristä, sekä tutkimuksessa että markkinoilla. Tämä ei tarkoita sitä, että muut polkupyörätyypit olisi jätetty huomiotta tutkimuksessa.
            
         
               (74)
            
            
               Sen vuoksi päätellään, että nopeilla sähköpolkupyörillä, luokan L1e-A sähköpolkupyörillä ja kolmipyöräisillä sähköpolkupyörillä on samat fyysiset ja muut perusominaisuudet ja käyttötarkoitukset kuin muilla sähköpolkupyörien lajeilla, minkä vuoksi niitä ei voida jättää tuotteen määritelmän ulkopuolelle tutkimuksessa.
            
         3.   POLKUMYYNTI
   
   3.1   Normaaliarvo
   
   3.1.1   Markkinatalouskohtelu
   
   
               (75)
            
            
               Perusasetuksen 2 artiklan 7 kohdan b alakohdan nojalla komissio määrittää normaaliarvon perusasetuksen 2 artiklan 1–6 kohdan mukaisesti niille kiinalaisille vientiä harjoittaville tuottajille, jotka täyttävät perusasetuksen 2 artiklan 7 kohdan c alakohdassa esitetyt vaatimukset ja joille voidaan siten myöntää markkinatalouskohtelu.
            
         
               (76)
            
            
               CCCMC väitti, että sen jälkeen, kun Kiinan liittymistä Maailman kauppajärjestöön, jäljempänä ’WTO’, koskevan pöytäkirjan 15 (a) (ii) kohdan voimassaolo oli päättynyt 11 päivänä joulukuuta 2016, kiinalaisiin viejiin olisi sovellettava normaaliarvon määrittämistä koskevia yleisiä sääntöjä. Se väitti, että muuta kuin markkinatalousmaata koskevan menetelmän käyttö normaaliarvon määrittämiseksi 11 päivän joulukuuta 2016 jälkeen on vastoin unionin WTO-velvoitteita. Sen mukaan normaaliarvo ei voi perustua vertailumaahan, vaan sen olisi perustuttava Kiinan myynti- ja kustannustietoihin.
            
         
               (77)
            
            
               Vireillepanoilmoitus julkaistiin 20 päivänä lokakuuta 2017. Tähän menettelyyn sovellettava lainsäädäntö on perusasetuksen se toisinto, jota sovellettiin vireillepanohetkellä. Sen vuoksi normaaliarvo vahvistetaan perusasetuksen, sellaisena kuin sitä sovellettiin tutkimuksen vireillepanopäivänä lokakuussa 2017, 2 artiklan 7 kohdan a ja b alakohdan mukaisesti. Näin ollen CCCME:n väite hylätään.
            
         
               (78)
            
            
               Muistin virkistykseksi markkinatalouskohtelua koskevat kriteerit ovat perusasetuksen 2 artiklan 7 kohdan c alakohdan mukaisesti seuraavat:
               
                           1)
                        
                        
                           liiketoimintaa koskevat päätökset tehdään markkinaedellytysten perusteella ilman merkittävää valtion puuttumista asiaan, ja kustannukset heijastavat markkina-arvoa;
                        
                     
                           2)
                        
                        
                           yrityksillä on yksi ainoa selkeä kirjanpito, joka on riippumattoman tarkastuksen kohteena kansainvälisten kirjanpitonormien mukaisesti ja jota sovelletaan kaikkeen toimintaan;
                        
                     
                           3)
                        
                        
                           aiemmasta keskusjohtoisesta talousjärjestelmästä juontuvia merkittäviä vääristymiä ei ole;
                        
                     
                           4)
                        
                        
                           konkurssi- ja omaisuuslainsäädäntö takaavat oikeusvarmuuden ja vakauden; ja
                        
                     
                           5)
                        
                        
                           valuuttojen muuntaminen tapahtuu markkinahintaan.
                        
                     
         
               (79)
            
            
               Sen määrittämiseksi, täyttyvätkö perusasetuksen 2 artiklan 7 kohdan c alakohdan vaatimukset, komissio hankki tarvittavia tietoja pyytämällä vientiä harjoittavia tuottajia täyttämään markkinatalouskohtelun hakemiseen tarkoitetun lomakkeen. Ainoastaan yksi otokseen valittu vientiä harjoittava tuottaja, Giant-ryhmä, pyysi markkinatalouskohtelua ja vastasi määräajassa.
            
         
               (80)
            
            
               Koska tässä tapauksessa kyse oli etuyhteydessä olevista osapuolista, komissio tarkasteli, täyttääkö etuyhteydessä olevien yritysten ryhmä kokonaisuudessaan markkinatalouskohtelun myöntämistä koskevat edellytykset. Tästä syystä tapauksissa, joissa kiinalaisen vientiä harjoittavan tuottajan tytäryritys tai muu siihen etuyhteydessä oleva yritys osallistui suoraan tai välillisesti tarkasteltavana olevan tuotteen tuotantoon tai myyntiin, markkinatalouskohtelun myöntämistä koskeva tutkimus tehtiin erikseen jokaiselle etuyhteydessä olevalle yritykselle, samoin kuin koko yritysryhmälle.
            
         
               (81)
            
            
               Komissio hankki kaikki tarpeellisiksi katsomansa tiedot ja tarkasti kaikki markkinatalouskohtelua koskevissa hakemuksissa toimitetut tiedot yritysryhmän tärkeimpien oikeushenkilöiden toimitiloissa.
            
         
               (82)
            
            
               Komissio totesi, että Giant-ryhmä ei onnistunut osoittamaan täyttävänsä perusasetuksen 2 artiklan 7 kohdan c alakohdan mukaisia markkinatalouskohtelua koskevia vaatimuksia, erityisesti vaatimuksia 1 ja 3. Sen vuoksi komissio hylkäsi sen markkinatalouskohtelupyynnön.
            
         
               (83)
            
            
               Giant-ryhmä ei onnistunut osoittamaan, että sen toimintaan ei kohdistunut merkittävää valtion puuttumista asiaan ja että merkittävien tuotantopanosten kustannukset heijastavat markkina-arvoa sen harjoittamassa tarkasteltavana olevan tuotteen tuotannossa. Kuten markkinatalouskohtelua koskevissa päätelmissä selitettiin, Giant-ryhmä ostaa kiinalaisia alumiiniputkia ja -runkoja, joiden hintoihin vaikuttavat valtion merkittävästä puuttumisesta asiaan johtuvat huomattavat primaarialumiinin hintojen vääristymät. Komissio totesi, että Giant-ryhmä ei onnistunut osoittamaan täyttävänsä markkinatalouskohtelua koskevaa vaatimusta 1.
            
         
               (84)
            
            
               Giant-ryhmä ei myöskään onnistunut osoittamaan, että siihen ei kohdistunut aiemmasta keskusjohtoisesta talousjärjestelmästä juontuvia merkittäviä vääristymiä. Markkinatalouskohtelua koskevien päätelmien mukaan Giant-ryhmä sai etua useista suotuisista verojärjestelyistä, palautuksista, taloudellisista kannustimista ja aiheutuneiden kulujen erityisvähennyksistä. Näitä etuja, etenkin yhteensä tarkasteltuna, pidetään aiemmasta keskusjohtoisesta talousjärjestelmästä peräisin olevina merkittävinä vääristyminä. Näin ollen se ei täyttänyt vaatimusta 3.
            
         
               (85)
            
            
               Komissio ilmoitti päätelmät kyseiselle vientiä harjoittavalle tuottajalle, asianomaisen maan viranomaisille ja unionin tuotannonalalle. Asianomaisilla osapuolilla oli mahdollisuus esittää huomautuksia päätelmistä ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa. Komissio otti esitetyt näkemykset huomioon.
            
         
               (86)
            
            
               Markkinatalouskohtelua koskevien päätelmien ilmoittamisen jälkeen Giant-ryhmä toimitti useita huomautuksia.
            
         
               (87)
            
            
               Giant-ryhmä väitti vaatimuksesta 1, että sähköpolkupyörien tuotannossa käytetyn alumiinin hinta vastasi kansainvälisiä hintoja sellaisina, kuin ne ovat Lontoon metallipörssissä, jäljempänä ’LME’. Se myös totesi, että tästä seuraavaa vääristymistä ei voida pitää merkittävänä, koska väitetyn vääristymän arvo oli vähimmäistasoa.
            
         
               (88)
            
            
               Kuten komissio selitti perusteellisesti päätelmien ilmoittamista koskevassa asiakirjassa, Shanghain metallipörssi (SHFE) on suunniteltu siten, että Kiinan valtiolla on täysi määräysvalta alumiinimarkkinoilla. Se, käytetäänkö tätä määräysvaltaa asettamaan hinnat markkinatasolle vai ei vai perustuvatko hinnat muihin seikkoihin ja vaihtelevat näin markkinatasosta poiketen, on merkityksetöntä siltä kannalta, todetaanko merkittävää valtion puuttumista asiaan. Vaatimus valtion merkittävästä puuttumisesta asiaan täyttyy, jos valtio voi vaikuttaa hintoihin enemmän kuin marginaalisesti ja tämän lisäksi voi harjoittaa merkittävää määräysvaltaa, riippumatta siitä miten se tätä valtaa tosiasiallisesti harjoittaa.
            
         
               (89)
            
            
               Se, että sähköpolkupyörien tuotannossa käytetty alumiinin osuus on vähäisempi kuin muiden tuotteiden tuotannossa, ei muuta sitä seikkaa, että sähköpolkupyörien tuottajat toimivat merkittävästi vääristyneillä markkinoilla. Tässä nimenomaisessa tapauksessa komissio vahvisti tutkimuksen aikana kerättyjen tosiseikkojen perusteella, että arvostaan riippumatta alumiinirunko (joka on tuotettu alumiiniputkista) on yksi sähköpolkupyörien tuotannon keskeisimmistä komponenteista, jolla on seurannaisvaikutuksia kaikkiin muihin osiin ja komponentteihin.
            
         
               (90)
            
            
               Vaatimuksesta 3 Giant-ryhmä väitti, että eriytetystä verokannasta saatu etu on osoitus Kiinan oikeutetuista teollisuuspoliittisista tavoitteista, eikä sitä voida pitää aiemmasta keskusjohtoisesta talousjärjestelmästä johtuvana vääristymänä. Lisäksi Giant-ryhmä väitti, että mahdolliset vääristymät eivät ole merkittäviä. Ryhmä väitti vielä, että menetelmä, jota käytettiin sen määrittämiseen, oliko maankäyttöoikeuksien suotuisassa myöntämisessä kyse merkittävästä vääristymisestä, oli virheellinen, koska siinä ei kuoletettu saatua etuutta omaisuuserän käyttöiän aikana.
            
         
               (91)
            
            
               Komissio ei ole samaa mieltä siitä, että perusasetuksen 2 artiklan 7 kohdan c alakohdassa tarkoitetun merkittävän vääristymän määrittämisellä olisi mitään oikeudellista tai tosiasiallista korrelaatiota Euroopan parlamentin ja neuvoston asetuksessa (EU) 2016/1037 (8) (tukien vastainen perusasetus) tarkoitettuun ”etuuden” käsitteeseen. Kyseessä on pikemminkin käsite, joka kuuluu tähän perusasetuksen 2 artiklan 7 kohdan c alakohdan mukaisesti tehtävään arviointiin.
            
         
               (92)
            
            
               Komissio totesi, että ryhmän kaksi yritystä sai lähes täydellisen hyvityksen maankäyttöoikeuksien hinnasta ja kolmas yritys maksoi pienen prosenttiosuuden maankäyttöoikeuksien hinnan arvosta hyvityksen jälkeen. Kun otetaan huomioon, että tällä tuotannonalalla maa on tärkein omaisuuserä ja luonteeltaan merkittävä, komissiolla ei ole muuta mahdollisuutta kuin päätellä, että yrityksen tuotantokustannuksiin ja taloudelliseen tilanteeseen kohdistuu aiemmasta keskusjohtoisesta talousjärjestelmästä peräisin olevia merkittäviä vääristymiä.
            
         
               (93)
            
            
               Giant-ryhmän markkinatalouskohtelun epäämistä koskeva päätelmä säilyy näin ollen muuttumattomana.
            
         
               (94)
            
            
               Komissio ilmoitti asianomaisille osapuolille markkinatalouskohtelua koskevista lopullisista päätelmistä.
            
         3.1.2   Vertailumaa
   
   
               (95)
            
            
               Perusasetuksen 2 artiklan 7 kohdan a alakohdan mukaisesti normaaliarvo määritettiin markkinataloutta toteuttavan kolmannen maan, jäljempänä ’vertailumaa’, hinnan tai laskennallisen arvon perusteella sellaisille vientiä harjoittaville tuottajille, joille ei ollut myönnetty markkinatalouskohtelua. Tätä varten oli valittava markkinataloutta toteuttava kolmas maa.
            
         
               (96)
            
            
               Vireillepanoilmoituksessa mainittujen Sveitsin, Japanin ja Taiwanin lisäksi komissio yritti löytää tutkimuksen kohteena olevan tuotteen tuottajia Australiassa, Etelä-Koreassa, Meksikossa, Thaimaassa, Turkissa ja Yhdysvalloissa. Komissio pyysi saamiensa tietojen perusteella 27:ää tiedossa olevaa samankaltaisen tuotteen tuottajaa toimittamaan tietoja. Yksi sveitsiläinen ja yksi taiwanilainen tuottaja vastasivat vertailumaan tuottajille tarkoitettuun kyselylomakkeeseen. Taiwanilaisen tuottajan vastauksesta puuttui keskeisiä tietoja, kuten tuotelajikohtaiset tuotantokustannukset ja luettelo kotimarkkinamyynnistä. Komission pyynnöistä huolimatta tuottaja ei täydentänyt vastaustaan, joten Sveitsi jäi ainoaksi mahdolliseksi vertailumaaksi.
            
         
               (97)
            
            
               CCCME väitti, että Sveitsi ei sovellu vertailumaaksi useista syistä. Ensinnäkin sveitsiläiset sähköpolkupyörät eroavat kiinalaisista teknologialtaan: niissä on keskusmoottorit, kun taas kiinalaisissa sähköpolkupyörissä on enimmäkseen napamoottoreita (asennettu renkaisiin). Sveitsiläisten käyttämät osat ovat myös merkittävästi erilaisia (esim. tehokkaammat keskusmoottorit, GPS-toimintoa hyödyntävät ohjaimet, kosketusnäyttö). Toiseksi sveitsiläiset tuottajat tuottavat omat merkkinsä, kun taas kiinalaiset ovat pääasiassa alkuperäisiä laitevalmistajia (OEM) unionin tuojille. Kolmanneksi tuotannon yleinen mittakaava on Sveitsissä paljon pienempi kuin Kiinassa. Neljänneksi Sveitsi tuo osia unionista ja Japanista, kun taas kiinalaiset hankkivat osia kotimarkkinoilta. Kahdeksasta sveitsiläisestä tuottajasta vain kolme toi kokonaisia sähköpolkupyöriä Taiwanista ja jälleenmyi niitä, ja suurin tuottaja toi kaikki osat ulkomailta ja vain kokosi pyörät Sveitsissä.
            
         
               (98)
            
            
               Myös CEIEB katsoi, että Sveitsi ei sovellu vertailumaaksi. Se toi esiin, että Sveitsin kehitystaso on hyvin erilainen kuin Kiinan ja näin ollen tuotantokustannukset (erityisesti työvoimakustannukset) ovat erilaiset. Lisäksi millään muilla markkinoilla koko maailmassa ei ole niin suurta osuutta nopeita sähköpolkupyöriä, jotka lainsäädännössä vaaditun tyyppihyväksynnän vuoksi ovat yleensä kalliimpia.
            
         
               (99)
            
            
               Tutkimuksessa vahvistettiin, että valtaosassa otokseen valittujen vientiä harjoittavien tuottajien Kiinasta unioniin viemistä sähköpolkupyöristä oli napamoottorit, mutta kaikissa vertailumaan tuottajan Sveitsin markkinoilla tutkimusajanjakson aikana myymissä sähköpolkupyörissä oli keskusmoottori. Akun ohella moottori on yleensä kallein osa sähköpolkupyörässä. Keskus- ja napamoottoreissa on kyse erilaisesta teknologiasta ja niillä on erilaiset tekniset eritelmät ja kompleksisuusaste. Keskusmoottorit eroavat napamoottoreista paitsi hinnaltaan myös siksi, että niiden käyttäminen vaikuttaa myös muihin osiin. Keskusmoottorilla varustetuissa sähköpolkupyörissä on esimerkiksi erilainen, usein kalliimpi runko, joka on suunniteltu moottoriin sopivaksi. Sama koskee renkaita napamoottorilla varustettujen sähköpolkupyörien tapauksessa. Jotkin lisäosat, kuten erityiset moottorinpitimet, ovat tarpeen keskusmoottorilla varustetuissa sähköpolkupyörissä mutteivät napamoottorilla varustetuissa. Jotkin muut osat, esimerkiksi momenttianturit, ovat erilaisia moottorityypistä riippuen.
            
         
               (100)
            
            
               Koska kyseessä on kaksi erilaista teknologiaa, joiden kustannusrakenteet ja hinnat ovat erilaiset, Sveitsin käyttäminen vertailumaana ei antaisi komissiolle normaaliarvoa suurimmasta osasta tuontia edellä esitettyjen seurannaisvaikutusten vuoksi ja sen vuoksi, että niitä oikaisuja olisi vaikea määrittää, jotka olisivat tarpeen, jotta Sveitsin normaaliarvo saataisiin vastaamaan Kiinasta unioniin vietyjä tuotelajeja.
            
         
               (101)
            
            
               Komissio tutki tarkemmin yhteistyössä toimineen vertailumaan tuottajan vientiä muihin maihin, mutta tämäkin vienti koostui yksinomaisesti sähköpolkupyöristä, joissa on keskusmoottori.
            
         
               (102)
            
            
               Komissio katsoi siksi tässä vaiheessa, että Sveitsi ei ole perusasetuksen 2 artiklan 7 kohdan a alakohdan mukainen asianmukainen vertailumaa.
            
         
               (103)
            
            
               Koska markkinataloutta toteuttavaa asianmukaista kolmatta maata ei ollut, pääteltiin alustavasti perusasetuksen 2 artiklan 7 kohdan a alakohdan mukaisesti, ettei otokseen kuuluville tuottajille ollut mahdollista määrittää normaaliarvoa kolmannessa maassa, joka on markkinatalousmaa, käytettävän hinnan tai laskennallisen arvon perusteella tai sellaisesta kolmannesta maasta muihin maihin, myös unioniin, vietäessä käytetyn hinnan perusteella ja että siksi normaaliarvo oli määritettävä jollakin muulla hyväksyttävällä perusteella eli tässä tapauksessa samankaltaisesta tuotteesta tosiasiallisesti unionissa maksettujen tai maksettavien hintojen perusteella. Tätä pidettiin aiheellisena, koska Sveitsi ei ollut asianmukainen vertailumaa ja koska mikään muu taho ei toiminut yhteistyössä (ks. 96 kappale ja 99–102 kappale). Lisäksi komissio piti tätä perusteltuna unionin markkinoiden koon, tuonnin esiintymisen ja unionin markkinoilla tämän tuotteen osalta esiintyvän vahvan sisäisen kilpailun vuoksi.
            
         3.1.3   Normaaliarvo
   
   
               (104)
            
            
               Koska tässä tapauksessa ei myönnetty markkinatalouskohtelua, normaaliarvo kaikille kiinalaisille vientiä harjoittaville tuottajille määritettiin, kuten 103 kappaleessa selitetään, samankaltaisesta tuotteesta tosiasiallisesti unionissa maksettujen tai maksettavien hintojen perusteella käyttäen 51 kappaleessa lueteltujen otokseen valittujen unionin tuottajien tiloissa tarkastettuja tietoja.
            
         
               (105)
            
            
               Kunkin tuotelajin normaaliarvo perustui tosiasiallisiin myyntihintoihin (noudettuna lähettäjältä -taso), joita oikaistiin niin, että ne sisälsivät unionin tuotannonalan tavoitevoiton.
            
         
               (106)
            
            
               Valtaosa Kiinasta unioniin viedyistä tuotelajeista vastasi unionissa tuotettuja ja myytyjä tuotelajeja. Niissä harvoissa tapauksissa, joissa tuotteiden tarkka vastaavuus tuotevalvontakoodin tasolla ei ollut mahdollista, komissio poisti tuotevalvontakoodin ominaisuuksia, kunnes vastaava tuote löydettiin. Joissakin poikkeustapauksissa, joissa tiettyä polkupyörätyyppiä ei tuotettu unionissa, käytettiin lähintä mahdollista vastaavaa tuotelajia muiden ominaisuuksien perusteella. Menettely on selitetty yksityiskohtaisesti vientiä harjoittaville tuottajille.
            
         3.2   Vientihinta
   
   
               (107)
            
            
               Otokseen valitut vientiä harjoittavat tuottajat harjoittivat vientiä unioniin joko suoraan riippumattomille asiakkaille tai tuojana toimivien etuyhteydessä olevien tai etuyhteydettömien yritysten kautta.
            
         
               (108)
            
            
               Jos vientiä harjoittavat tuottajat veivät tarkasteltavana olevaa tuotetta suoraan riippumattomille asiakkaille unionissa, vientihinta oli perusasetuksen 2 artiklan 8 kohdan mukaisesti unioniin vietäväksi myydystä tarkasteltavana olevasta tuotteesta tosiasiallisesti maksettu tai maksettava hinta.
            
         
               (109)
            
            
               Jos vientiä harjoittavat tuottajat veivät tarkasteltavana olevaa tuotetta unioniin tuojana toimivien etuyhteydessä olevien yritysten kautta, vientihinta muodostettiin perusasetuksen 2 artiklan 9 kohdan mukaisesti sen hinnan perusteella, jolla tuotu tuote jälleenmyytiin ensimmäistä kertaa riippumattomille asiakkaille unionissa. Tällöin hintaan tehtiin oikaisuja kaikkien tuonnin ja jälleenmyynnin välisten kustannusten, myös myynti-, hallinto- ja yleiskustannusten, sekä voittojen (9 %) huomioon ottamiseksi.
            
         3.3   Vertailu
   
   
               (110)
            
            
               Komissio vertaili normaaliarvoa ja otokseen valittujen vientiä harjoittavien tuottajien vientihintaa noudettuna lähettäjältä -tasolla.
            
         
               (111)
            
            
               Jotta normaaliarvon ja vientihinnan vertailu olisi tasapuolista, hintoihin ja niiden vertailukelpoisuuteen vaikuttavat erot otettiin asianmukaisesti huomioon tekemällä oikaisuja perusasetuksen 2 artiklan 10 kohdan mukaisesti. Komissio teki vientihintaan seuraavat oikaisut käyttäen otokseen valittujen vientiä harjoittavien tuottajien kyselyvastauksissaan toimittamia ja tarkastuskäynnin aikana saatuja tietoja: pankkikulut, käsittely- ja lastausmaksut viejämaassa, luottokustannukset sekä voitot etuyhteydettömien kauppiaiden osalta, kun kyseessä olivat etuyhteydessä olevat kauppiaat unionissa.
            
         
               (112)
            
            
               CCCME ja yksi otokseen valittu vientiä harjoittava tuottaja väittivät, että normaaliarvon ja vientihinnan tasapuolisen vertailun takaamiseksi vientihintaa olisi oikaistava ylöspäin sen vuoksi, että vientiä harjoittavat tuottajat ovat alkuperäisiä laitevalmistajia.
            
         
               (113)
            
            
               CCCME väitti, että koska useimmat kiinalaiset sähköpolkupyörien tuottajat ovat alkuperäisiä laitevalmistajia, niiden tuottamat sähköpolkupyörät myydään loppukuluttajille merkkituojien ja -jakelijoiden kautta. Loppukuluttajalta veloitettuun hintaan sisältyvät sekä merkkituojan että jakelijan voittomarginaalit. CCCME huomautti, että merkkituojat sähköpolkupyörien tuotannonalalla eroavat tavallisista tuojista muilla tuotannonaloilla.
            
         
               (114)
            
            
               CCCME totesi syynä olevan se, että useimpien Kiinasta unioniin vietyjen sähköpolkupyörien suunnittelusta, tutkimuksesta ja kehityksestä vastaavat merkkituojat tai merkkituojat yhteistyössä viejän kanssa. Molemmissa tapauksissa merkkituojat ovat tehneet merkittäviä investointeja tähän työhön, samalla tavalla kuin unionin tuottajat. Tuontihinnan lisäksi merkkituojat lisäävät oman merkkinsä arvon jälleenmyyntihintaan. Näin ollen kiinalaisten sähköpolkupyörien vientihintaa olisi oikaistava ylöspäin lisäämällä siihen merkkituojan voittomarginaali ennen kuin sitä verrataan normaaliarvoon.
            
         
               (115)
            
            
               Komissio tarkasteli oikaisun tekemistä perusasetuksen 2 artiklan 10 kohdan d alakohdan (kaupan portaan taso) perusteella. Asiaa koskevat edellytykset eivät kuitenkaan täyttyneet, koska komissio ei havainnut mitään johdonmukaisia ja selviä eroja tuotelajien tasolla unionin tuotannonalan unionin markkinoille suuntautuvan myynnin toiminnoissa ja hinnoissa sen mukaan, oliko kyseessä OEM-myynti vai ei, perusasetuksen 2 artiklan 10 kohdan d alakohdan i alakohdan mukaisesti. Myöskään perusasetuksen 2 artiklan 10 kohdan d alakohdan ii alakohtaa ei voida soveltaa, koska asianmukaista kaupan porrasta (alkuperäinen laitevalmistaja) ei ole unionin tuottajien kotimarkkinoilla.
            
         
               (116)
            
            
               Komissio harkitsi myös 2 artiklan 10 kohdan k alakohdan (muut tekijät) mukaisen oikaisun tekemistä, jotta voitaisiin ottaa huomioon merkkituojien suunnittelu- ja tutkimus- ja kehittämiskustannukset. Tutkimuksen tässä vaiheessa vientiä harjoittavat tuottajat eivät kuitenkaan toimittaneet komissiolle luotettavia laskelmia näistä kustannuksista. Komissio kehottaa asianomaisia osapuolia toimittamaan sille luotettavia ja todennettavissa olevia määrällisiä tietoja oikaistavista kustannuksista perusasetuksen 2 artiklan 10 kohdan k alakohdan mukaisesti.
            
         
               (117)
            
            
               Näin ollen CCCME:n väite hylättiin.
            
         
               (118)
            
            
               Kolmen otokseen valitun vientiä harjoittavan tuottajan mukaan komission ehdottama tuotelajien luokittelu ei ollut riittävä, jotta voitaisiin erottaa toisistaan sähköpolkupyörät eri hintatasoilla. Ne pyysivät komissiota lisäämään useita ominaisuuksia tuotelajin luokitukseen, esimerkiksi seuraavat:
               
                           —
                        
                        
                           irrotusvaihteet – jotta voidaan ottaa huomioon ulkoisten ja sisäisten irrotusvaihteiden välinen ero;
                        
                     
                           —
                        
                        
                           jarrut – jotta voidaan ottaa huomioon mekaanisten ja hydraulisten jarrujen ero;
                        
                     
                           —
                        
                        
                           jousitus – jotta voidaan ottaa huomioon kierrejousituksen, hydraulisen jousituksen ja ilmajousituksen välinen ero; ja
                        
                     
                           —
                        
                        
                           akun ominaisuudet – lisätään kaksi kapasiteettiluokkaa: alle 250 Wh ja 250–350 Wh.
                        
                     
         
               (119)
            
            
               Toisaalta valituksen tekijä väitti, että kuhunkin ehdotettuun ominaisuuteen sisältyvillä osilla ei ole sinänsä eri hintoja. Lisäksi sähköpolkupyörät, joissa on väitetysti kuhunkin ehdotettuun ominaisuuteen sisältyviä kalliimpia osia, eivät ole välttämättä kalliimpia kuin pyörät, joissa on väitetysti halvempia osia. Valituksen tekijä antoi useita esimerkkejä tästä.
            
         
               (120)
            
            
               Vientiä harjoittavat tuottajat puolestaan olivat eri mieltä ja toivat muun muassa esiin, että valituksen tekijä vertaa antamissaan esimerkeissä korkealaatuista ulkoista irrotusvaihdetta (10 vaihdetta) alemman laadun sisäiseen irrotusvaihteeseen (3 vaihdetta). Sen vuoksi hinta on samankaltainen. Samoin korkealaatuisia mekaanisia jarruja verrataan alemman laadun hydraulisiin jarruihin. Vientiä harjoittavat tuottajat toivat myös esiin, että eri osia sisältävien polkupyörien vertaaminen sen osoittamiseksi, että osat eivät vaikuta koko polkupyörän hintaan, on merkityksetöntä, koska jokaisessa esimerkissä on muita erottavia tekijöitä kuin kyseiset osat.
            
         
               (121)
            
            
               Komissio otti huomioon molempien osapuolten huomautukset. Lisäominaisuuksien osalta komissio huomauttaa, ettei se ole kyennyt vahvistamaan, että sisäinen irrotusvaihde olisi aina merkittävästi kalliimpi kuin ulkoinen tai että hydrauliset jarrut olisivat aina merkittävästi kalliimmat kuin mekaaniset. Näiden alaluokkien sisällä on osia, jotka ovat hinta-asteikon ylä- ja alapäässä. Sen vuoksi komissio päätteli, että ehdotettujen lisäominaisuuksien sisällä ei vaikuta olevan johdonmukaisia hintaeroja, jotka oikeuttaisivat muuttamaan tässä tutkimuksessa vahvistetut tuotelajit.
            
         
               (122)
            
            
               Tutkimuksen tässä vaiheessa ei ole mitään näyttöä, joka oikeuttaisi osien hintaeroihin perustuvat oikaisut edellä mainittujen ominaisuuksien sisällä tai lisäominaisuudet, joita vientiä harjoittavat tuottajat esittivät myöhemmin (irrotusvaihteiden vaihteiden lukumäärä ja keskusmoottorin merkki). Kiinasta unioniin tuoduissa sähköpolkupyörissä käytetään osien valikoimaa näiden ominaisuuksien sisällä eikä komission tietojen mukaan suosita tiettyä tyyppiä. Sama voidaan todeta unionissa tuotetuista sähköpolkupyöristä. Komissio kehotti jälleen asianomaisia osapuolia toimittamaan sille tällaista todennettavissa olevaa näyttöä ja tietoa, jotta se voisi saattaa päätökseen arviointinsa edellä esitetyistä väitteistä.
            
         3.4   Polkumyyntimarginaalit
   
   
               (123)
            
            
               Komissio vertasi otokseen valittujen vientiä harjoittavien tuottajien osalta samankaltaisen tuotteen kunkin tuotelajin painotettua keskimääräistä normaaliarvoa tarkasteltavana olevan tuotteen vastaavan tuotelajin painotettuun keskimääräiseen vientihintaan perusasetuksen 2 artiklan 11 ja 12 kohdan mukaisesti.
            
         
               (124)
            
            
               Yhteistyössä toimineiden mutta otoksen ulkopuolisten vientiä harjoittavien tuottajien polkumyyntimarginaali vahvistettiin perusasetuksen 9 artiklan 6 kohdan säännösten mukaisesti. Tämä marginaali laskettiin otokseen valituille vientiä harjoittaville tuottajille määritettyjen painotettujen keskimääräisten marginaalien perusteella.
            
         
               (125)
            
            
               Kaikkien muiden kiinalaisten vientiä harjoittavien tuottajien osalta komissio määritti yhteistyössä toimimisen asteen Kiinassa. Tämä tehtiin arvioimalla yhteistyössä toimivien vientiä harjoittavien tuottajien unioniin suuntautuvan viennin määrän osuus asianomaisesta maasta unioniin suuntautuvan viennin kokonaismäärästä.
            
         
               (126)
            
            
               Yhteistyössä toimimisen aste oli korkea. Sen vuoksi kaikkiin muihin kiinalaisiin vientiä harjoittaviin tuottajiin sovellettava jäännöspolkumyyntimarginaali asetettiin alustavasti tasolle, joka vastaa otokseen valittujen yhteistyössä toimineiden vientiä harjoittavien tuottajien korkeinta polkumyyntimarginaalia.
            
         
               (127)
            
            
               Väliaikaiset polkumyyntimarginaalit – ilmaistuina prosentteina CIF-hinnasta unionin rajalla tullaamattomana – ovat seuraavat:
               
                  Taulukko 1
               
               
                           Yritys
                        
                        
                           Väliaikainen polkumyyntimarginaali
                        
                     
                           Bodo Vehicle Group Co., Ltd
                        
                        
                           90,6 %
                        
                     
                           Giant Electric Vehicle (Kunshan) Co., Ltd.
                        
                        
                           34,6 %
                        
                     
                           Jinhua Vision Industry Co., Ltd ja Yongkang Hulong Electric Vehicle Co., Ltd
                        
                        
                           42,8 %
                        
                     
                           Suzhou Rununion Motivity Co., Ltd.
                        
                        
                           106,4 %
                        
                     
                           Yhteistyössä toimineet mutta otoksen ulkopuoliset vientiä harjoittavat tuottajat (ks. liite)
                        
                        
                           51,0 %
                        
                     
                           Kaikki muut yritykset
                        
                        
                           106,4 %
                        
                     
         4.   VAHINKO
   
   4.1   Unionin tuotannonalan ja unionin tuotannon määritelmä
   
   
               (128)
            
            
               Tarkastelujakson alussa 41 tuottajaa valmisti samankaltaista tuotetta unionissa. Nämä tuottajat muodostavat perusasetuksen 4 artiklan 1 kohdassa tarkoitetun unionin tuotannonalan. Niistä neljä lopetti tuotantonsa tutkimusajanjaksolla.
            
         
               (129)
            
            
               Unionin kokonaistuotannoksi tutkimusajanjaksolla vahvistettiin noin 1,1 miljoonaa kappaletta. Komissio määritti luvun Euroopan polkupyöräteollisuuden liiton (Confederation of the European Bicycle Industry, CONEBI) toimittamien kulutuslukujen, tuontitilastojen ja otokseen valittujen unionin tuottajien myynnin ja tuotannon välisen suhteen perusteella.
            
         
               (130)
            
            
               Yksi asianomainen osapuoli totesi, että kaksi unionin tuottajaa ovat myös sähköpolkupyörien tuojia. Osapuoli ei kuitenkaan väittänyt, että tuottajat olisi pitänyt jättää unionin tuotannonalan määritelmän ulkopuolelle, eikä esittänyt syitä määritelmän ulkopuolelle jättämistä varten. Tuonti sinänsä ei ole syy unionin tuotannonalan määritelmän ulkopuolelle jättämiseen.
            
         
               (131)
            
            
               Toinen osapuoli väitti, että yrityksen ATALA ja siihen etuyhteydessä olevan yrityksen Accell Nederland ei pitäisi muodostaa osaa unionin tuotannonalasta, koska ATALA tuo sähköpolkupyöriä Kiinasta. Perusasetuksen 4 artiklan 2 kohdan edellytysten mukaisesti ATALA ja Accell eivät ole etuyhteydessä. Tuonti sinänsä ei ole syy unionin tuotannonalan määritelmän ulkopuolelle jättämiseen.
            
         
               (132)
            
            
               Muutkin unionin tuottajat, jotka pyysivät luottamuksellista käsittelyä, ovat ilmoittaneet tuontia Kiinasta. Näiden yritysten ja 130 ja 131 kappaleessa mainittujen yritysten osuus unionin tuotannonalan tuotannosta ja myynnistä on alle 5 prosenttia. Sen vuoksi niillä ei ole merkittävää vaikutusta unionin tuotannonalan vahinkoindikaattoreihin kokonaisuudessaan. Sillä, pidetäänkö näitä yrityksiä osana unionin tuotannonalaa, ei ole merkittävää vaikutusta vahinkoanalyysiin. Aihetta käsitellään tarkemmin lopullisissa päätelmissä.
            
         4.2   Unionin kulutus
   
   
               (133)
            
            
               Komissio vahvisti unionin kulutuksen CONEBIn toimittamien tietojen perusteella.
            
         
               (134)
            
            
               Unionin kulutus kehittyi seuraavasti:
               
                  Taulukko 2
               
               
                  Unionin kulutus (kappaletta)
               
               
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Unionin kulutus yhteensä (kappaletta)
                        
                        
                           1 139 000 
                        
                        
                           1 363 842 
                        
                        
                           1 666 251 
                        
                        
                           1 982 269 
                        
                     
                           
                              Indeksi
                           
                        
                        
                           
                              100
                           
                        
                        
                           
                              120
                           
                        
                        
                           
                              146
                           
                        
                        
                           
                              174
                           
                        
                     
                           
                              Lähde: CONEBI
                        
                     
         
               (135)
            
            
               Unionin kulutus kasvoi vakaasti vuoden 2014 ja tutkimusajanjakson välillä 1,1 miljoonasta kappaleesta lähes 2 miljoonaan kappaleeseen eli kasvua tapahtui 74 prosenttia tarkastelujaksolla. Kehitys johtui ympäristötietoisuuden lisääntymisestä ja jatkuvista investoinneista markkinointiin ja myynninedistämiseen sekä sähköpolkupyörien teknisestä kehityksestä.
            
         4.3   Tuonti Kiinasta
   
   4.3.1   Kiinasta tulevan tuonnin määrä ja markkinaosuus
   
   
               (136)
            
            
               Sähköpolkupyörät on luokiteltu vuodesta 2017 lähtien CN-koodiin 8711 60 10. Ennen vuotta 2017 sähköpolkupyörät luokiteltiin (ex) CN-koodiin 8711 90 10, johon sisältyi myös muita tuotteita. Tämän ongelman ratkaisemiseksi valituksen tekijä toimitti yksityiskohtaiset Kiinan tullitilastot, joiden perusteella on mahdollista yksilöidä sähköpolkupyörien vienti Kiinasta.
            
         
               (137)
            
            
               Komissio vahvisti tuontimäärän Eurostatin tietojen perusteella ekstrapoloimalla asiaankuuluvaan HS-koodiin Kiinasta vietyjen sähköpolkupyörien (ks. edellä) osuuden saman HS-koodin mukaisesti tapahtuneesta Kiinan kokonaisviennistä. Vuoden 2017 yhdeksän kuukauden osalta Kiinan tuontitilastot perustuvat suoraan Eurostatin tilastoihin.
            
         
               (138)
            
            
               Tuonnin markkinaosuus määritettiin vertailemalla tuontimääriä edellä 134 kappaleessa olevassa taulukossa 2 esitettyyn unionin kulutukseen.
            
         
               (139)
            
            
               Tuonti Kiinasta unioniin kehittyi seuraavasti:
               
                  Taulukko 3
               
               
                  Tuontimäärä (kappaletta) ja markkinaosuus
               
               
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Kiinasta tulevan tuonnin määrä (kappaletta)
                        
                        
                           199 728 
                        
                        
                           286 024 
                        
                        
                           389 046 
                        
                        
                           699 658 
                        
                     
                           
                              Indeksi
                           
                        
                        
                           
                              100
                           
                        
                        
                           
                              143
                           
                        
                        
                           
                              195
                           
                        
                        
                           
                              350
                           
                        
                     
                           Markkinaosuus (%)
                        
                        
                           18
                        
                        
                           21
                        
                        
                           23
                        
                        
                           35
                        
                     
                           
                              Indeksi
                           
                        
                        
                           
                              100
                           
                        
                        
                           
                              120
                           
                        
                        
                           
                              133
                           
                        
                        
                           
                              201
                           
                        
                     
                           
                              Lähde: Eurostat, Kiinan vientitilastot
                        
                     
         
               (140)
            
            
               Kiinasta tulevan tuonnin määrä yli kolminkertaistui vuoden 2014 ja tutkimusajanjakson välillä noin 200 000 kappaleesta lähes 700 000 kappaleeseen. Kasvuvauhti kiihtyi vuoden 2016 ja tutkimusajanjakson välisenä aikana.
            
         
               (141)
            
            
               Samalla Kiinasta tulevan tuonnin osuus unionin markkinoista kasvoi vuoden 2014 tasolta 17 prosentista 35 prosenttiin tutkimusajanjaksolla.
            
         
               (142)
            
            
               CCCME oli huolissaan valituksen tekijän toimittamien Kiinan tullitilastojen luotettavuudesta ja pyysi esittämään yksityiskohtaiset tilastot ja tietojen lähteen.
            
         
               (143)
            
            
               Valituksen tekijä asetti komission saataville yksityiskohtaiset tilastotiedot, joita se käytti valituksensa tukena. Valituksen tekijä asetti myös valituksen ei-luottamuksellisessa versiossa saataville aggregoidut vientiluvut vuosikohtaisesti. Lisäksi valituksen tekijä ilmoitti, että tiedot ovat peräisin Kiinan tullilta, mainitsi käytetyt koodit ja selosti menetelmänsä muiden tuotteiden kuin tarkasteltavana olevan tuotteen pois jättämiseksi.
            
         
               (144)
            
            
               Komissio vahvisti näiden tietojen todentamisen aikana, että valituksen tekijä oli ostanut tullitilastotiedot alaan erikoistuneelta vakiintuneelta kiinalaiselta yritykseltä ja samat tiedot olivat saatavilla muilta kiinalaisilta palveluntarjoajilta.
            
         
               (145)
            
            
               Toisaalta todentamisessa tuli myös esiin, että valituksen tekijä oli kuvannut tarkasti avoimessa asiakirja-aineistossa menetelmää, jolla sähköpolkupyörien vienti Kiinasta määritettiin.
            
         
               (146)
            
            
               Lisäksi valituksen tekijän toimittamia yksityiskohtaisia tietoja verrattiin muihin tietolähteisiin, ja ne osoittautuivat luotettaviksi. Mikään muu osapuoli ei ehdottanut vaihtoehtoista tietolähdettä tai menetelmää.
            
         
               (147)
            
            
               Komissio vahvisti myös, että yksityiskohtaiset tiedot ja tiedot toimittaneen yrityksen identiteetti olivat luonteeltaan luottamuksellista tietoa perusasetuksen 19 artiklan 1 kohdassa tarkoitetulla tavalla. Tietojen toimittajan identiteetin paljastamisella olisi merkittävää haitallista vaikutusta tiedot toimittaneeseen henkilöön tai henkilöön, jolta tiedot on saatu.
            
         
               (148)
            
            
               Näissä olosuhteissa ja kun otetaan huomioon se, missä määrin aggregoidut tiedot ja menetelmä paljastettiin ei-luottamuksellisessa asiakirja-aineistossa, komissio katsoo, että syöttötiedot ja tiedot myyneen yrityksen identiteetti eivät ole välttämättömiä, jotta asianomainen osapuoli voisi käyttää puolustautumisoikeuttaan.
            
         
               (149)
            
            
               Sen vuoksi CCCME:n väite oli hylättävä.
            
         
               (150)
            
            
               Asianomaiset osapuolet väittivät, että Kiinasta tuleva tuonti on ollut markkinasuuntausten mukaista, koska sekä unionin kulutus että Kiinan vienti kasvoivat. On kuitenkin syytä huomata, että Kiinan viennin ja unionin kulutuksen kasvun suuruusluokat eroavat merkittävästi toisistaan. Vuoden 2014 ja tutkimusajanjakson välillä Kiinasta tuleva tuonti kasvoi 250 prosenttia mutta unionin kulutus kasvoi paljon hitaammin, 74 prosenttia. Vaikka suuntaus olikin samanlainen, kasvun suuruusluokka oli hyvin erilainen.
            
         4.3.2   Kiinasta tulevan tuonnin hinnat ja hinnan alittavuus
   
   
               (151)
            
            
               Komissio vahvisti tuontihinnat Eurostatin tietojen perusteella 137 kappaleessa kuvattua menetelmää noudattaen.
            
         
               (152)
            
            
               Kiinasta unioniin tulevan tuonnin keskimääräiset hinnat kehittyivät seuraavasti:
               
                  Taulukko 4
               
               
                  Tuontihinnat (euroa/kappale)
               
               
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Kiina
                        
                        
                           472
                        
                        
                           451
                        
                        
                           477
                        
                        
                           422
                        
                     
                           
                              Indeksi
                           
                        
                        
                           
                              100
                           
                        
                        
                           
                              96
                           
                        
                        
                           
                              101
                           
                        
                        
                           
                              89
                           
                        
                     
                           
                              Lähde: Eurostat, Kiinan vientitilastot
                        
                     
         
               (153)
            
            
               Kiinasta tulevan tuonnin keskimääräinen hinta laski vuoden 2014 ja tutkimusajanjakson välillä 11 prosenttia; ensimmäinen 4 prosentin lasku tapahtui vuosien 2014 ja 2015 välillä ja toinen 12 prosentin lasku vuoden 2016 ja tutkimusajanjakson välillä.
            
         
               (154)
            
            
               Koska tarkka tuotelajivalikoima ei ole tiedossa Eurostatin tilastojen yleisyyden vuoksi, hintojen kehitystä koskevat tiedot eivät ole täysin luotettavia. Komissio totesi kuitenkin, että Kiinasta tulevan tuonnin keskimääräiset hinnat alittivat merkittävästi sekä unionin tuottajien hinnat että muista kolmansista maista kuin Kiinasta tulevan tuonnin hinnat. Lisäksi samalla kun kiinalaiset viejät laajensivat unionin markkinoilla myytyä tuotevalikoimaa ja sisällyttivät siihen kalliimpia sähköpolkupyöriä, Kiinasta tulevan tuonnin keskimääräiset hinnat laskivat.
            
         
               (155)
            
            
               Komissio määritti hinnan alittavuuden tutkimusajanjakson aikana vertaamalla seuraavia:
               
                           1)
                        
                        
                           otokseen valittujen neljän unionin tuottajan etuyhteydettömiltä asiakkailta unionin markkinoilla veloittamat tuotelajikohtaiset painotetut keskimääräiset myyntihinnat, jotka on oikaistu noudettuna lähettäjältä -tasolle; ja
                        
                     
                           2)
                        
                        
                           vastaavat otokseen valituilta kiinalaisilta vientiä harjoittavilta tuottajilta tulevassa tuonnissa ensimmäiseltä riippumattomalta asiakkaalta unionin markkinoilla veloitetut tuotelajikohtaiset painotetut keskimääräiset hinnat, jotka on määritetty CIF-tasolla ja oikaistu asianmukaisesti 6 prosentin tullin ja tuonnin jälkeisten kustannusten huomioon ottamiseksi.
                        
                     
         
               (156)
            
            
               MOFCOM väitti, että hintojen alittavuutta koskevassa analyysissä olisi otettava huomioon eri tekijöitä, kuten sähköpolkupyörän tyyppi (esim. kaupunki- vai maastopyörä), moottorin sijainti (napa- vai keskusmoottori), akun teho ja sähköpolkupyörän valmistusmateriaali (teräs, alumiini, hiili). Komissio vahvistaa, että kaikki nämä tekijät otettiin huomioon hintojen alittavuutta koskevan analyysin tekemisessä.
            
         
               (157)
            
            
               Komissio vertasi hintoja, jotka oikaistiin tarvittaessa ja joista oli vähennetty alennukset ja hyvitykset, tuotelajeittain tapahtuneiden liiketoimien osalta. Näiden liiketoimien kaupan portaan osalta vahvistettiin, että sekä otokseen valitut unionin tuottajat että otokseen valitut kiinalaiset viejät myyvät OEM-asiakkaille ja oman tuotemerkkinsä alla. Sen vuoksi tarkasteltiin, olisiko kaupan portaan mukaan tehtävä oikaisu perusteltu. Tätä varten tarkasteltiin, oliko OEM-asiakkaille suuntautuvan myynnin ja niiden oman tuotemerkin alla tapahtuvan myynnin välillä pysyvä ja selvä ero hinnoissa. Tarkastelun perusteella vahvistettiin, että otokseen valittujen unionin tuottajien myynnissä ei ollut tällaista pysyvää ja selvää eroa hinnoissa.
            
         
               (158)
            
            
               Vertailun tulos ilmaistiin prosentteina neljän otokseen valitun unionin tuottajan liikevaihdosta tutkimusajanjakson aikana. Hintojen alittavuuden marginaali on 16,2–41 prosenttia.
            
         4.4   Unionin tuotannonalan taloudellinen tilanne
   
   4.4.1   Yleisiä huomioita
   
   
               (159)
            
            
               Tutkittaessa polkumyynnillä tapahtuneen tuonnin vaikutusta unionin tuotannonalaan arvioitiin perusasetuksen 3 artiklan 5 kohdan mukaisesti kaikki taloudelliset indikaattorit, jotka vaikuttivat unionin tuotannonalan tilanteeseen tarkastelujaksolla.
            
         
               (160)
            
            
               Kuten 28 kappaleessa mainitaan, unionin tuotannonalalle mahdollisesti aiheutuneen vahingon määrittämiseen käytettiin otantamenetelmää.
            
         
               (161)
            
            
               Vahingon määrittämistä varten komissio erotti toisistaan makro- ja mikrotaloudelliset vahinkoindikaattorit.
            
         
               (162)
            
            
               Komissio arvioi makrotaloudelliset indikaattorit (tuotanto, tuotantokapasiteetti, kapasiteetin käyttöaste, myyntimäärä, markkinaosuus, työllisyys, kasvu, tuottavuus, polkumyyntimarginaalin merkittävyys ja aiemmasta polkumyynnistä toipuminen) CONEBIn, tuontitilastojen ja otokseen valittujen unionin tuottajien toimittamien tietojen pohjalta.
            
         
               (163)
            
            
               Komissio todensi CONEBIn toimittamat kulutusluvut. Komissio vahvisti, että tiedot perustuivat eurooppalaisten tuottajien kansallisilta järjestöiltä kerättyihin tietoihin, että ne oli johdettu yritysten ilmoituksista tai kohtuullisista arvioista ja että niiden tukena oli riittävä dokumentaatio ja tutkimusmenettelyt.
            
         
               (164)
            
            
               Unionin tuotannonalan myyntiä, tuotantoa, kapasiteettia ja työllisyyttä koskevat indikaattorit on johdettu näistä tiedoista. Ne on arvioitu otokseen valittujen unionin tuottajien asiaankuuluvien suhdelukujen perusteella. Tässä noudatetaan menetelmää, jonka valituksen tekijä on kuvannut valituksen ei-luottamuksellisessa versiossa. Yksikään asianomainen osapuoli ei esittänyt huomautuksia menetelmästä.
            
         
               (165)
            
            
               Komissio katsoi tämän perusteella, että makrotaloudelliset tiedot ovat edustavia unionin tuotannonalan taloudellisen tilanteen kannalta.
            
         
               (166)
            
            
               Komissio arvioi mikrotaloudelliset indikaattorit (keskimääräiset yksikkömyyntihinnat, työvoimakustannukset, yksikkökustannukset, varastot, kannattavuus, kassavirta, investoinnit ja investointien tuotto) otokseen valituilta unionin tuottajilta saatuihin tarkistettuihin kyselyvastauksiin sisältyvien tietojen perusteella. Tiedot koskivat otokseen valittuja unionin tuottajia.
            
         4.4.2   Makrotaloudelliset indikaattorit
   
   4.4.2.1   Tuotanto, tuotantokapasiteetti ja kapasiteetin käyttöaste
   
               (167)
            
            
               Unionin kokonaistuotanto, tuotantokapasiteetti ja kapasiteetin käyttöaste kehittyivät tarkastelujaksolla seuraavasti:
               
                  Taulukko 5
               
               
                  Tuotanto, tuotantokapasiteetti ja kapasiteetin käyttöaste
               
               
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Tuotantomäärä (kappaletta)
                        
                        
                           842 531 
                        
                        
                           987 111 
                        
                        
                           1 108 087 
                        
                        
                           1 089 541 
                        
                     
                           
                              Indeksi
                           
                        
                        
                           
                              100
                           
                        
                        
                           
                              117
                           
                        
                        
                           
                              132
                           
                        
                        
                           
                              129
                           
                        
                     
                           Tuotantokapasiteetti (kappaletta)
                        
                        
                           1 140 553 
                        
                        
                           1 397 145 
                        
                        
                           1 694 853 
                        
                        
                           1 538 347 
                        
                     
                           
                              Indeksi
                           
                        
                        
                           
                              100
                           
                        
                        
                           
                              122
                           
                        
                        
                           
                              149
                           
                        
                        
                           
                              135
                           
                        
                     
                           Kapasiteetin käyttöaste (%)
                        
                        
                           74
                        
                        
                           71
                        
                        
                           65
                        
                        
                           71
                        
                     
                           
                              Indeksi
                           
                        
                        
                           
                              100
                           
                        
                        
                           
                              96
                           
                        
                        
                           
                              89
                           
                        
                        
                           
                              96
                           
                        
                     
                           
                              Lähde: CONEBI, otokseen valitut unionin tuottajat
                        
                     
         
               (168)
            
            
               Unionin tuotannonalan tuotantomäärä kasvoi 29 prosenttia tarkastelujaksolla vuoden 2016 ja tutkimusajanjakson välisestä 2 prosentin laskusta huolimatta.
            
         
               (169)
            
            
               Tuotannon kasvu johtui kulutuksen kasvusta. Tuotantoa on suunniteltava etukäteen erittäin lyhyen myyntikauden vuoksi, ja tämän vuoksi suunnitelmissa nojaudutaan jossakin määrin myyntiennusteisiin. Tuotannon lasku vuoden 2016 ja tutkimusajanjakson välillä liittyi näin ollen ensisijaisesti markkinaosuuden jatkuvaan menetykseen Kiinasta tulevalle tuonnille, joka pakotti unionin tuotannonalan arvioimaan uudelleen odotuksiaan.
            
         
               (170)
            
            
               Tuotantokapasiteetti kasvoi 35 prosenttia vuoden 2014 ja tutkimusajanjakson välisenä aikana. Se kasvoi 49 prosenttia vuosien 2014 ja 2016 välillä ja pieneni 9 prosenttia vuoden 2016 ja tutkimusajanjakson välillä.
            
         
               (171)
            
            
               Kapasiteetin käyttöaste aleni vuoden 2014 ja tutkimusajanjakson välillä 74 prosentista 71 prosenttiin. Se aleni 74 prosentista 65 prosenttiin vuosien 2014 ja 2016 välillä, koska kapasiteetti kasvoi nopeammin kuin tuotanto. Suuntaus kääntyi vastakkaiseksi vuoden 2016 ja tutkimusajanjakson välillä, kun kapasiteetti pieneni enemmän kuin tuotanto, minkä tuloksena kapasiteetin käyttöaste kasvoi 65 prosentista 71 prosenttiin.
            
         
               (172)
            
            
               Kapasiteetilla tarkoitetaan sähköpolkupyörien teoreettista lukumäärää, joka voidaan valmistaa käytettävissä olevilla tuotantolinjoilla. Sähköpolkupyörien valmistamiseen käytettävät tuotantolinjat on pääasiassa muunnettu olemassa olevista tuotantolinjoista, joita käytettiin aiemmin perinteisten polkupyörien tuotantoon. Tällainen muuntaminen voidaan tehdä nopeasti ja edullisesti. Sähköpolkupyörien valmistuskapasiteetti edustaa vähäistä osuutta perinteisten polkupyörien olemassa olevasta valmistuskapasiteetista. Tämän seurauksena kapasiteettia ja kapasiteetin käyttöastetta koskevien indeksien merkityksellisyys on vähäinen, koska niitä voidaan mukauttaa markkinakehitys huomioon ottaen. Tässä nimenomaisessa tapauksessa komissio vahvisti myös, että tuotannon muuntaminen perinteisten ja sähköpolkupyörien välillä ei vaadi merkittäviä investointeja (jotka vaikuttaisivat kassavirtaan, kykyyn hankkia pääomaa tai toiminnan jatkumiseen), merkittäviä kiinteitä kustannuksia (suuri vaikutus käyttöön liittyvään kannattavuuteen) tai ei rajoita tuotannon kasvattamista.
            
         4.4.2.2   Myyntimäärä ja markkinaosuus
   
               (173)
            
            
               Unionin tuotannonalan myyntimäärä ja markkinaosuus kehittyivät tarkastelujaksolla seuraavasti:
               
                  Taulukko 6
               
               
                  Myyntimäärä ja markkinaosuus
               
               
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Kokonaismyyntimäärä unionin markkinoilla (kappaletta)
                        
                        
                           862 168 
                        
                        
                           941 937 
                        
                        
                           1 074 335 
                        
                        
                           1 042 268 
                        
                     
                           
                              Indeksi
                           
                        
                        
                           
                              100
                           
                        
                        
                           
                              109
                           
                        
                        
                           
                              125
                           
                        
                        
                           
                              121
                           
                        
                     
                           Markkinaosuus (%)
                        
                        
                           76
                        
                        
                           69
                        
                        
                           64
                        
                        
                           53
                        
                     
                           
                              Indeksi
                           
                        
                        
                           
                              100
                           
                        
                        
                           
                              91
                           
                        
                        
                           
                              85
                           
                        
                        
                           
                              69
                           
                        
                     
                           
                              Lähde: CONEBI, otokseen valitut unionin tuottajat
                        
                     
         
               (174)
            
            
               Unionin tuotannonalan myyntimäärä kasvoi tarkastelujaksolla 21 prosenttia. Se kasvoi 25 prosenttia vuosien 2014 ja 2016 välillä ja pieneni 3 prosenttia vuoden 2016 ja tutkimusajanjakson välillä.
            
         
               (175)
            
            
               Tuotantomäärän kehitystä vastaavasti myyntimäärän kasvu vuosina 2014–2016 johtui kulutuksen kasvusta. Myyntimäärän lasku vuoden 2016 ja tutkimusajanjakson välillä liittyi suoraan markkinaosuuden jatkuvaan menetykseen Kiinasta tulevaan tuontiin nähden.
            
         
               (176)
            
            
               Unionin tuotannonalan myynti kasvoi paljon hitaammin kuin kulutus. Tämän seurauksena unionin tuotannonalan markkinaosuus supistui merkittävästi vuoden 2014 ja tutkimusajanjakson välillä 76 prosentista 53 prosenttiin.
            
         4.4.2.3   Kasvu
   
               (177)
            
            
               Unionin tuotannonala ei kyennyt hyödyntämään täysimääräisesti kulutuksen kasvua vuoden 2014 ja tutkimusajanjakson välillä. Kulutus kasvoi 74 prosenttia ja unionin tuotannonala kykeni kasvattamaan myyntiään vain 21 prosenttia. Tämän seurauksena unionin tuotannonala menetti merkittävästi markkinaosuuttaan (23 prosenttiyksikköä) tällä kaudella. Unionin tuotannonalan oli supistettava tuotantoaan, myyntiään, työllisyyttään ja kapasiteettiaan vuoden 2016 ja tutkimusajanjakson välillä Kiinasta polkumyynnillä tulevan tuonnin vuoksi.
            
         4.4.2.4   Työllisyys ja tuottavuus
   
               (178)
            
            
               Työllisyys ja tuottavuus kehittyivät tarkastelujaksolla seuraavasti:
               
                  Taulukko 7
               
               
                  Työllisyys ja tuottavuus
               
               
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Työntekijöiden lukumäärä
                        
                        
                           2 577 
                        
                        
                           3 030 
                        
                        
                           3 546 
                        
                        
                           3 610 
                        
                     
                           
                              Indeksi
                           
                        
                        
                           
                              100
                           
                        
                        
                           
                              118
                           
                        
                        
                           
                              138
                           
                        
                        
                           
                              140
                           
                        
                     
                           Tuottavuus (kappaletta/työntekijä)
                        
                        
                           327
                        
                        
                           326
                        
                        
                           312
                        
                        
                           302
                        
                     
                           
                              Indeksi
                           
                        
                        
                           
                              100
                           
                        
                        
                           
                              100
                           
                        
                        
                           
                              96
                           
                        
                        
                           
                              92
                           
                        
                     
                           
                              Lähde: CONEBI, otokseen valitut unionin tuottajat
                        
                     
         
               (179)
            
            
               Unionin tuotannonalan työllisyys kasvoi tarkastelujaksolla 40 prosenttia. Suurin osa kasvusta tapahtui vuosien 2014 ja 2016 välillä. Työllisyys kasvoi 2 prosenttia vuoden 2016 ja tutkimusajanjakson välisenä aikana.
            
         
               (180)
            
            
               Tuottavuus aleni 8 prosenttia, kun työllisyys kasvoi nopeammin kuin tuotanto.
            
         4.4.2.5   Polkumyyntimarginaalin merkittävyys ja toipuminen aiemmasta polkumyynnistä
   
               (181)
            
            
               Tosiasiallisten polkumyyntimarginaalien suuruuden vaikutus unionin tuotannonalaan oli merkittävä, kun otetaan huomioon Kiinasta tulevan tuonnin määrä ja hinnat.
            
         
               (182)
            
            
               Aiemmasta polkumyynnistä ei ole näyttöä.
            
         4.4.3   Mikrotaloudelliset indikaattorit
   
   4.4.3.1   Hinnat ja niihin vaikuttavat tekijät
   
               (183)
            
            
               Neljän otokseen valitun unionin tuottajan painotetut keskimääräiset yksikkömyyntihinnat etuyhteydettömille asiakkaille unionissa kehittyivät tarkastelujaksolla seuraavasti:
               
                  Taulukko 8
               
               
                  Myyntihinnat unionissa
               
               
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Keskimääräinen yksikkömyyntihinta unionissa (euroa/kappale)
                        
                        
                           1 112 
                        
                        
                           1 156 
                        
                        
                           1 237 
                        
                        
                           1 276 
                        
                     
                           
                              Indeksi
                           
                        
                        
                           
                              100
                           
                        
                        
                           
                              104
                           
                        
                        
                           
                              111
                           
                        
                        
                           
                              115
                           
                        
                     
                           Yksikkötuotantokustannukset (euroa/kappale)
                        
                        
                           1 068 
                        
                        
                           1 134 
                        
                        
                           1 173 
                        
                        
                           1 234 
                        
                     
                           
                              Indeksi
                           
                        
                        
                           
                              100
                           
                        
                        
                           
                              106
                           
                        
                        
                           
                              110
                           
                        
                        
                           
                              116
                           
                        
                     
                           
                              Lähde: Otokseen valitut unionin tuottajat
                        
                     
         
               (184)
            
            
               Otokseen valittujen unionin tuottajien keskimääräiset myyntihinnat kohosivat 15 prosenttia ja samaan aikaan keskimääräiset yksikkökohtaiset tuotantokustannukset kohosivat 16 prosenttia tarkastelujakson aikana
            
         
               (185)
            
            
               Koska keskimääräisiin kustannuksiin ja hintoihin vaikuttaa näiden tuottajien myymä tuotevalikoima, tämä ei tarkoita sitä, että vastaavan tuotteen kustannukset ja hinnat olisivat kohonneet 16 prosenttia tarkastelujakson aikana.
            
         4.4.3.2   Työvoimakustannukset
   
               (186)
            
            
               Neljän otokseen valitun unionin tuottajan keskimääräiset työvoimakustannukset kehittyivät tarkastelujaksolla seuraavasti:
               
                  Taulukko 9
               
               
                  Keskimääräiset työvoimakustannukset työntekijää kohti
               
               
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Keskimääräiset työvoimakustannukset työntekijää kohti (euroa)
                        
                        
                           38 348 
                        
                        
                           37 042 
                        
                        
                           34 818 
                        
                        
                           34 659 
                        
                     
                           
                              Indeksi
                           
                        
                        
                           
                              100
                           
                        
                        
                           
                              97
                           
                        
                        
                           
                              91
                           
                        
                        
                           
                              90
                           
                        
                     
                           
                              Lähde: Otokseen valitut unionin tuottajat
                        
                     
         
               (187)
            
            
               Keskimääräiset työntekijäkohtaiset työvoimakustannukset pienenivät 10 prosenttia tarkastelujaksolla, koska tehdastyöntekijöiden lukumäärä kasvoi enemmän kuin myynti- ja hallintotehtävissä olevien työntekijöiden määrä.
            
         4.4.3.3   Varastot
   
               (188)
            
            
               Neljän otokseen valitun unionin tuottajan varastot kehittyivät tarkastelujaksolla seuraavasti:
               
                  Taulukko 10
               
               
                  Varastot
               
               
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Loppuvarastot (kappaletta)
                        
                        
                           59 375 
                        
                        
                           73 521 
                        
                        
                           90 573 
                        
                        
                           98 412 
                        
                     
                           
                              Indeksi
                           
                        
                        
                           
                              100
                           
                        
                        
                           
                              124
                           
                        
                        
                           
                              153
                           
                        
                        
                           
                              166
                           
                        
                     
                           
                              Lähde: Otokseen valitut unionin tuottajat
                        
                     
         
               (189)
            
            
               Neljän otokseen valitun unionin tuottajan loppuvarastot kasvoivat 66 prosenttia tarkastelujaksolla.
            
         
               (190)
            
            
               On syytä huomata, että varastojen taso tutkimusajanjaksolla koskee syyskuun loppua, jolloin varastot ovat yleensä pienet myyntikauden päättymisen vuoksi. Muilta kausilta varastojen tasoa koskevat tiedot saatiin sitä vastoin joulukuun lopussa, jolloin on normaalia, että varastot ovat suuret seuraavaa myyntikautta odotettaessa.
            
         
               (191)
            
            
               Varastojen kasvu oli näin ollen merkittävä. Sen todettiin johtuvan markkinoiden yleisestä kehityksestä ja siitä, että vaikka tuotantomäärät pysyivät hyvinkin alle kulutuksen kasvun, myyntimäärä kehittyi vieläkin hitaammin kuin tuotanto, mikä kerrytti varastoja, mikä on erityisen hyvin nähtävissä tutkimusajanjakson lopussa.
            
         4.4.3.4   Kannattavuus, kassavirta, investoinnit, investointien tuotto ja pääoman saanti
   
               (192)
            
            
               Neljän otokseen valitun unionin tuottajan kannattavuus, kassavirta, investoinnit ja investointien tuotto kehittyivät tarkastelujaksolla seuraavasti:
               
                  Taulukko 11
               
               
                  Kannattavuus, kassavirta, investoinnit ja investointien tuotto
               
               
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Etuyhteydettömille asiakkaille unionissa tapahtuneen myynnin kannattavuus (% liikevaihdosta)
                        
                        
                           2,7
                        
                        
                           4,3
                        
                        
                           3,8
                        
                        
                           3,4
                        
                     
                           
                              Indeksi
                           
                        
                        
                           
                              100
                           
                        
                        
                           
                              160
                           
                        
                        
                           
                              142
                           
                        
                        
                           
                              125
                           
                        
                     
                           Kassavirta (euroa)
                        
                        
                           5 178 860 
                        
                        
                           – 5 433 666 
                        
                        
                           17 079 409 
                        
                        
                           4 955 399 
                        
                     
                           
                              Indeksi
                           
                        
                        
                           
                              100
                           
                        
                        
                           
                              – 105
                           
                        
                        
                           
                              330
                           
                        
                        
                           
                              96
                           
                        
                     
                           Kassavirta (% liikevaihdosta)
                        
                        
                           1,1
                        
                        
                           – 1,0
                        
                        
                           2,5
                        
                        
                           0,6
                        
                     
                           
                              Indeksi
                           
                        
                        
                           
                              100
                           
                        
                        
                           
                              – 89
                           
                        
                        
                           
                              218
                           
                        
                        
                           
                              55
                           
                        
                     
                           Investoinnit (euroa)
                        
                        
                           6 775 924 
                        
                        
                           17 773 148 
                        
                        
                           7 888 936 
                        
                        
                           11 965 802 
                        
                     
                           
                              Indeksi
                           
                        
                        
                           
                              100
                           
                        
                        
                           
                              262
                           
                        
                        
                           
                              116
                           
                        
                        
                           
                              177
                           
                        
                     
                           Investointien tuotto (%)
                        
                        
                           18
                        
                        
                           30
                        
                        
                           38
                        
                        
                           37
                        
                     
                           
                              Indeksi
                           
                        
                        
                           
                              100
                           
                        
                        
                           
                              164
                           
                        
                        
                           
                              213
                           
                        
                        
                           
                              203
                           
                        
                     
                           
                              Lähde: Otokseen valitut unionin tuottajat
                        
                     
         
               (193)
            
            
               Komissio määritti neljän otokseen valitun unionin tuottajan kannattavuuden ilmaisemalla samankaltaisen tuotteen myynnistä etuyhteydettömille asiakkaille unionissa saadun nettovoiton ennen veroja prosenttiosuutena tämän myynnin liikevaihdosta.
            
         
               (194)
            
            
               Voittomarginaalien lähtötaso vuonna 2014 oli alhainen, 2,7 prosenttia, vuonna 2015 se oli 4,3 prosenttia ja laski siitä 3,4 prosenttiin tutkimusajanjaksolla.
            
         
               (195)
            
            
               Nettokassavirta osoittaa unionin tuottajien kykyä rahoittaa toimintaansa itse. Kassavirta pieneni tarkastelujaksolla 4 prosenttia ja muuttui negatiiviseksi vuonna 2015. Se ei kattanut investointeja, joita tehtiin tarkastelujaksolla.
            
         
               (196)
            
            
               Verrattaessa voittomarginaalia prosentteina liikevaihdosta ja samalla perusteella ilmaistua operatiivista kassavirtaa voitot muuntuivat kassavirraksi erittäin heikosti varastojen vaihtelun vuoksi.
            
         
               (197)
            
            
               Investoinnit kasvoivat tarkastelujaksolla 77 prosenttia, mutta niiden osuus oli vain 2 prosenttia myynnistä.
            
         
               (198)
            
            
               Investointien tuotto kasvoi 103 prosenttia tarkastelujaksolla. Sähköpolkupyörien tuotannonala on rakenteellisesti erittäin käteisrahavaltainen, mutta se vaatii toimintaa varten vain vähän kiinteää omaisuutta, jota on yleensä jo olemassa perinteisten polkupyörien tuotannon pohjalta. Tästä syystä investointien tuotto ei ole kovin merkityksellinen indikaattori.
            
         
               (199)
            
            
               Unionin tuotannonalan heikko taloudellinen tulos voittojen ja kassavirran suhteen tutkimusajanjakson aikana rajoitti sen kykyä hankkia pääomaa.
            
         4.4.4   Vahinkoa koskevat päätelmät
   
   
               (200)
            
            
               Kiinasta polkumyynnillä tulevan tuonnin kiihtyessä unionin tuotannonala ei kyennyt hyödyntämään sähköpolkupyörien markkinoiden kasvua. Myynti kasvoi tarkastelujaksolla 21 prosenttia kulutuksen lisääntyessä 74 prosenttia. Samalla unionin tuotannonalan markkinaosuus supistui 23 prosenttiyksikköä, josta 18 prosenttia valtasi Kiinasta tuleva tuonti, joka alitti unionin tuotannonalan hinnat 16–43 prosenttia tutkimusajanjaksolla.
            
         
               (201)
            
            
               Myyntiin kohdistuva paine näkyi tuotannossa, varastoissa, kapasiteetissa, kapasiteetin käyttöasteessa ja työllisyydessä. Tuotanto kasvoi suunnilleen samaa vauhtia kuin kulutus vuosien 2014 ja 2015 välillä (+ 17 % ja + 20 %). Vuoden 2015 jälkeen unionin tuotannonalan oli kuitenkin pakko arvioida myyntiodotuksensa uudelleen. Tuotannon suuntaus poikkesi merkittävästi ja yhä enemmän markkinoiden yleisestä kehityksestä, kun tuotanto lisääntyi 12 prosenttiyksikköä ja kulutus 54 prosenttiyksikköä vuoden 2015 ja tutkimusajanjakson välillä.
            
         
               (202)
            
            
               Vuotta 2014 lukuun ottamatta tuotanto oli kuitenkin järjestelmällisesti suurempaa kuin myynti, mikä johti varastojen merkittävään kasvuun. Tuotantokapasiteettia, joka oli kasvanut yhdenmukaisesti kulutuksen kanssa vuoteen 2016 asti, supistettiin kapasiteetin käyttöasteen heikkenemisen estämiseksi; se pieneni 9 prosenttiyksikköä vuosien 2014 ja 2016 välillä.
            
         
               (203)
            
            
               Vuoden 2016 ja tutkimusajanjakson välillä tuotanto väheni, varastot olivat myyntikauden jälkeen suuremmat kuin sitä ennen, kapasiteetti aleni ja työllisyys polki paikallaan, kun taas Kiinasta tuleva tuonti lisääntyi 155 prosenttiyksikköä.
            
         
               (204)
            
            
               Hintoihin kohdistuva paine ja kyvyttömyys hyödyntää mittakaavaetuja uusilla markkinoilla pitivät unionin tuotannonalan kannattavuuden alhaisilla tasoilla koko tarkastelujakson ajan. Alhaiset voitot ja varastojen vaihtelu johtivat pieneen operatiiviseen kassavirtaan, joka oli alle tarkastelujakson investointien tason ja lisäsi entisestään haavoittuvuutta tällä käteisvaltaisella alalla, joka on erittäin riippuvainen pankkien tarjoamasta maksuvalmiudesta. Neljä tuottajaa ajautui konkurssiin tutkimusajanjakson aikana.
            
         
               (205)
            
            
               Kasvua, markkinaosuutta, kapasiteettia, kapasiteetin käyttöastetta, varastoja, voittomarginaaleja, kassavirtaa ja pääoman hankintakykyä koskevat indikaattorit kehittyivät negatiivisesti. Kysynnän voimakas kasvu oli ainoa tekijä, jonka ansiosta muut indikaattorit eivät muuttuneet negatiivisiksi.
            
         
               (206)
            
            
               Edellä esitetyn perusteella komissio tuli tässä vaiheessa siihen johtopäätökseen, että unionin tuotannonalalle on aiheutunut perusasetuksen 3 artiklan 5 kohdassa tarkoitettua merkittävää vahinkoa.
            
         5.   SYY-YHTEYS
   
   
               (207)
            
            
               Perusasetuksen 3 artiklan 6 kohdan mukaisesti komissio tutki, oliko Kiinasta polkumyynnillä tapahtuva tuonti aiheuttanut merkittävää vahinkoa unionin tuotannonalalle. Lisäksi komissio tutki perusasetuksen 3 artiklan 7 kohdan mukaisesti, olisivatko muut tiedossa olleet tekijät voineet samaan aikaan aiheuttaa vahinkoa unionin tuotannonalalle.
            
         
               (208)
            
            
               Komissio varmisti, ettei muiden tekijöiden kuin Kiinasta polkumyynnillä tapahtuneen tuonnin aiheuttamaa mahdollista vahinkoa pidetä polkumyynnillä tapahtuvasta tuonnista johtuvana. Nämä tekijät ovat tuonti muista kolmansista maista, unionin tuottajien vientimyynti sekä väitetty investointien ja kapasiteetin laajentamisen vaikutus.
            
         5.1   Polkumyynnillä tulevan tuonnin vaikutukset
   
   
               (209)
            
            
               Kiinasta polkumyynnillä tapahtuneen tuonnin hinnat alittivat merkittävästi unionin tuotannonalan hinnat tutkimusajanjaksolla (hintojen alittavuuden marginaalit olivat 16,2–43,2 prosenttia). Unionin tuotannonala menetti tarkastelujaksolla 23 prosenttiyksikköä markkinaosuuttaan markkinoilla, jotka kasvoivat 74 prosenttia, kun samalla Kiinasta tuleva tuonti lisääntyi 250 prosenttia ja kasvatti markkinaosuuttaan 17 prosenttiyksikköä (18 prosentista 35 prosenttiin). Polkumyynnillä Kiinasta tulevan tuonnin aiheuttama hintapaine piti voitot ja kassavirran alhaisilla tasoilla.
            
         5.2   Muiden tekijöiden vaikutukset
   
   5.2.1   Tuonti kolmansista maista
   
   
               (210)
            
            
               Muista kolmansista maista tulevan tuonnin määrä kehittyi tarkastelujaksolla seuraavasti:
               
                  Taulukko 12
               
               
                  Tuonti kolmansista maista
               
               
                           Maa
                        
                        
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Taiwan
                        
                        
                           Määrä (kappaletta)
                        
                        
                           21 335 
                        
                        
                           43 095 
                        
                        
                           79 312 
                        
                        
                           108 817 
                        
                     
                           
                              Indeksi
                           
                        
                        
                           
                              100
                           
                        
                        
                           
                              202
                           
                        
                        
                           
                              372
                           
                        
                        
                           
                              510
                           
                        
                     
                           Markkinaosuus (%)
                        
                        
                           2
                        
                        
                           3
                        
                        
                           5
                        
                        
                           5
                        
                     
                           Keskimääräinen hinta (euroa)
                        
                        
                           622
                        
                        
                           571
                        
                        
                           843
                        
                        
                           1 016 
                        
                     
                           
                              Indeksi
                           
                        
                        
                           
                              100
                           
                        
                        
                           
                              92
                           
                        
                        
                           
                              135
                           
                        
                        
                           
                              163
                           
                        
                     
                           Vietnam
                        
                        
                           Määrä (kappaletta)
                        
                        
                           37 892 
                        
                        
                           74 259 
                        
                        
                           91 468 
                        
                        
                           101 376 
                        
                     
                           
                              Indeksi
                           
                        
                        
                           
                              100
                           
                        
                        
                           
                              196
                           
                        
                        
                           
                              241
                           
                        
                        
                           
                              268
                           
                        
                     
                           Markkinaosuus (%)
                        
                        
                           3
                        
                        
                           5
                        
                        
                           5
                        
                        
                           5
                        
                     
                           Keskimääräinen hinta (euroa)
                        
                        
                           435
                        
                        
                           539
                        
                        
                           542
                        
                        
                           570
                        
                     
                           
                              Indeksi
                           
                        
                        
                           
                              100
                           
                        
                        
                           
                              124
                           
                        
                        
                           
                              125
                           
                        
                        
                           
                              131
                           
                        
                     
                           Sveitsi
                        
                        
                           Määrä (kappaletta)
                        
                        
                           883
                        
                        
                           14 310 
                        
                        
                           30 477 
                        
                        
                           28 440 
                        
                     
                           
                              Indeksi
                           
                        
                        
                           
                              100
                           
                        
                        
                           
                              1 621 
                           
                        
                        
                           
                              3 452 
                           
                        
                        
                           
                              3 221 
                           
                        
                     
                           Markkinaosuus (%)
                        
                        
                           0
                        
                        
                           1
                        
                        
                           2
                        
                        
                           1
                        
                     
                           Keskimääräinen hinta (euroa)
                        
                        
                           1 140 
                        
                        
                           1 391 
                        
                        
                           1 606 
                        
                        
                           1 606 
                        
                     
                           
                              Indeksi
                           
                        
                        
                           
                              100
                           
                        
                        
                           
                              122
                           
                        
                        
                           
                              141
                           
                        
                        
                           
                              141
                           
                        
                     
                           Japani
                        
                        
                           Määrä (kappaletta)
                        
                        
                           16 994 
                        
                        
                           4 217 
                        
                        
                           1 613 
                        
                        
                           1 710 
                        
                     
                           
                              Indeksi
                           
                        
                        
                           
                              100
                           
                        
                        
                           
                              25
                           
                        
                        
                           
                              9
                           
                        
                        
                           
                              10
                           
                        
                     
                           Markkinaosuus (%)
                        
                        
                           1
                        
                        
                           0
                        
                        
                           0
                        
                        
                           0
                        
                     
                           Keskimääräinen hinta (euroa)
                        
                        
                           1 098 
                        
                        
                           1 406 
                        
                        
                           1 687 
                        
                        
                           952
                        
                     
                           
                              Indeksi
                           
                        
                        
                           
                              100
                           
                        
                        
                           
                              128
                           
                        
                        
                           
                              154
                           
                        
                        
                           
                              87
                           
                        
                     
                           Kaikki kolmannet maat yhteensä (Kiinaa lukuun ottamatta)
                        
                        
                           Määrä (kappaletta)
                        
                        
                           77 104 
                        
                        
                           135 881 
                        
                        
                           202 870 
                        
                        
                           240 343 
                        
                     
                           
                              Indeksi
                           
                        
                        
                           
                              100
                           
                        
                        
                           
                              176
                           
                        
                        
                           
                              263
                           
                        
                        
                           
                              312
                           
                        
                     
                           Markkinaosuus (%)
                        
                        
                           7
                        
                        
                           10
                        
                        
                           12
                        
                        
                           12
                        
                     
                           Keskimääräinen hinta (euroa)
                        
                        
                           641
                        
                        
                           666
                        
                        
                           828
                        
                        
                           897
                        
                     
                           
                              Indeksi
                           
                        
                        
                           
                              100
                           
                        
                        
                           
                              104
                           
                        
                        
                           
                              129
                           
                        
                        
                           
                              140
                           
                        
                     
                           
                              Lähde: Eurostat
                        
                     
         
               (211)
            
            
               Muista kolmansista maista kuin Kiinasta tulevan tuonnin määrä lisääntyi voimakkaasti, ja se kasvatti markkinaosuuttaan vuoden 2014 ja tutkimusajanjakson välillä 7 prosentista (77 000 kappaletta) 12 prosenttiin (240 000 kappaletta). Kasvuvauhti kuitenkin hidastui, kun kiinalaiset viejät tehostivat toimintaansa vuoden 2015 jälkeen.
            
         
               (212)
            
            
               Tuonti muista kolmansista tuli lähes yksinomaisesti Taiwanista ja Vietnamista. Vuoden 2015 jälkeen komissio kuitenkin havaitsi Vietnamista tulevan tuonnin kasvun hidastuvan, mitä saattaa selittää merkittävä ja kasvava hintaero Kiinasta tulevaan tuontiin nähden. Myös Taiwanista tuleva tuonti kasvoi jatkuvasti ja hinnat kohosivat yhtä merkittävästi, mikä viittaa siihen, että tämä tuonti on suunnattu korkeamman hintaluokan markkinoille.
            
         
               (213)
            
            
               Tuonti Taiwanista ja Vietnamista tuli keskimäärin unionin tuotannonalan hintoja alemmilla hinnoilla. Kun kuitenkin otetaan huomioon sähköpolkupyörien hintojen laaja haarukka, komissio ei voi päätellä, että tämä tuonti olisi alittanut unionin tuotannonalan hinnat vastaavia tuotteita verrattaessa. Lisäksi niiden keskimääräiset hinnat kohosivat, kun taas Kiinasta tulevan tuonnin keskimääräiset hinnat alenivat.
            
         
               (214)
            
            
               Vietnamista tulevan tuonnin ja unionin tuotannonalan hintojen ero on joka tapauksessa merkittävä, eikä voida sulkea pois mahdollisuutta, että Vietnamista tuleva tuonti vaikutti jossakin määrin vahinkoon. Vietnamista tuleva tuonti ei kuitenkaan kasvattanut markkinaosuuttaan vuoden 2015 jälkeen, ja sen määrä pysyi pienenä.
            
         
               (215)
            
            
               Näin ollen kaikista muista maista kuin Kiinasta tuleva tuonti ei heikentänyt syy-yhteyttä Kiinasta tulevan polkumyyntituonnin ja unionin tuotannonalalle aiheutuneen vahingon väliltä eikä sillä voinut olla muuta kuin vähäinen vaikutus vahinkoon.
            
         5.2.2   Unionin tuotannonalan vientitoiminta
   
   
               (216)
            
            
               Neljän otokseen valitun unionin tuottajan viennin määrä kehittyi tarkastelujaksolla seuraavasti:
               
                  Taulukko 13
               
               
                  Otokseen valittujen unionin tuottajien vientitoiminta
               
               
                            
                        
                        
                           2014
                        
                        
                           2015
                        
                        
                           2016
                        
                        
                           Tutkimusajanjakso
                        
                     
                           Vientimäärä (kappaletta)
                        
                        
                           5 539 
                        
                        
                           14 529 
                        
                        
                           24 922 
                        
                        
                           21 548 
                        
                     
                           
                              Indeksi
                           
                        
                        
                           
                              100
                           
                        
                        
                           
                              262
                           
                        
                        
                           
                              450
                           
                        
                        
                           
                              389
                           
                        
                     
                           Keskimääräinen hinta (euroa)
                        
                        
                           1 570 
                        
                        
                           680
                        
                        
                           676
                        
                        
                           907
                        
                     
                           
                              Indeksi
                           
                        
                        
                           
                              100
                           
                        
                        
                           
                              43
                           
                        
                        
                           
                              43
                           
                        
                        
                           
                              58
                           
                        
                     
                           
                              Lähde: Otokseen valitut unionin tuottajat
                        
                     
         
               (217)
            
            
               Otokseen valittujen unionin tuottajien vienti unionin ulkopuolelle oli mitättömän vähäistä (3 prosenttia kokonaismyyntimäärästä tarkastelujaksolla). Vaikka otetaan huomioon keskimääräisen hinnan aleneminen, unionin tuotannonalan vientitoimintaa ei voida pitää vahingon syynä.
            
         5.2.3   Investoinnit ja kapasiteetin laajentaminen
   
   
               (218)
            
            
               CCCME väitti, että investoinnit kapasiteettiin aiheuttivat vuonna 2016 tuotantokapasiteetin ylijäämän, joka ylitti realistiset myyntiodotukset, ja tämän seurauksena kapasiteetin käyttöaste aleni merkittävästi ja kannattavuus heikkeni vakavasti.
            
         
               (219)
            
            
               Komissio hylkäsi tämän väitteen. Ensinnäkään ei voida sanoa, että investoinnit kapasiteettiin ylittivät realistiset myyntiodotukset. Kuten edellä taulukossa 5 esitetään, tuotantokapasiteetti kasvoi 300 000 kappaleella vuosien 2015 ja 2016 välillä. Tämä noudattelee täysin kulutuksen kasvua vuosien 2015 ja 2016 välillä; kulutus kasvoi 300 000 kappaleella, kuten taulukossa 2 esitetään. Kiinasta polkumyynnillä tulevan tuonnin aiheuttaman kohtuuttoman paineen vuoksi unionin tuotannonala pienensi tuotantokapasiteettiaan vuoden 2016 ja tutkimusajanjakson välillä yli 150 000 kappaletta siitä huolimatta, että markkinat kasvoivat yli 300 000 kappaleella.
            
         
               (220)
            
            
               Toiseksi komissio totesi, että pääomamenojen taso ei ollut korkea. Se oli alle 2 prosenttia koko liikevaihdosta tarkastelujaksolla. Unionin tuotannonala muunsi olemassa olevia tuotantolinjoja, minkä vuoksi kapasiteetin lisääminen ei kasvattanut merkittävästi pääomamenoja.
            
         
               (221)
            
            
               Kolmanneksi pääomamenoja ei oteta huomioon kannattavuudessa (poistoja ja kuoletuksia lukuun ottamatta, jotka eivät lisääntyneet merkittävästi) tai kassavirrassa (operatiivisella tasolla). Sen vuoksi näitä indikaattoreita ei voida tulkita investointien tason perusteella.
            
         
               (222)
            
            
               Lisäksi komission indikaattorit osoittavat, että tuotantokustannukset ovat kohonneet myyntihintojen mukaisesti. Tämän vuoksi ei voida väittää, että kapasiteetin kasvattamisella oli kohtuuton vaikutus tuotantokustannuksiin.
            
         5.3   Syy-yhteyttä koskevat päätelmät
   
   
               (223)
            
            
               Komissio vahvisti alustavasti syy-yhteyden unionin tuottajille aiheutuneen vahingon ja Kiinasta polkumyynnillä tapahtuvan tuonnin välillä.
            
         
               (224)
            
            
               Komissio erotti polkumyynnillä tapahtuneen tuonnin vahingollisista vaikutuksista kaikkien sellaisten tiedossa olleiden tekijöiden vaikutukset, jotka ovat vaikuttaneet unionin tuotannonalan tilanteeseen.
            
         
               (225)
            
            
               Muiden yksilöityjen tekijöiden, kuten kolmansista maista tulevan tuonnin, unionin tuottajien vientitoiminnan sekä investointien ja kapasiteetin laajentamisen väitetyn vaikutuksen, ei alustavasti havaittu heikentävän syy-yhteyttä edes niiden mahdollinen yhteisvaikutus huomioon ottaen.
            
         
               (226)
            
            
               Edellä esitetyn perusteella komissio päätteli tässä vaiheessa, että unionin tuotannonalalle aiheutuneen merkittävän vahingon syynä oli Kiinasta polkumyynnillä tapahtuva tuonti, eivätkä muut tekijät, tarkasteltuina yksin tai yhdessä, vähentäneet syy-yhteyttä vahingon ja polkumyynnillä tulevan tuonnin välillä.
            
         6.   UNIONIN ETU
   
   
               (227)
            
            
               Perusasetuksen 21 artiklan mukaisesti komissio tutki, voisiko se selkeästi todeta toimenpiteiden käyttöönoton unionin edun vastaiseksi tässä tapauksessa siitä huolimatta, että vahinkoa aiheuttavan polkumyynnin esiintyminen on todettu. Unionin etua määritettäessä arvioitiin kaikki asiaan liittyvät etunäkökohdat eli unionin tuotannonalan, tuojien ja käyttäjien edut.
            
         6.1   Toimittajien etu
   
   
               (228)
            
            
               CONEBI, joka muodostuu sekä polkupyörien valmistajia että osien toimittajia edustavista kansallisista järjestöistä, tukee toimenpiteiden käyttöönottoa. Tutkimukseen ei kuitenkaan osallistunut yhtään yksittäistä tavarantoimittajaa.
            
         
               (229)
            
            
               CONEBIn toimittamien tietojen mukaan polkupyörien (sekä perinteisten että sähköpolkupyörien) osia valmistaa 424 yritystä 19 jäsenvaltiossa, ne työllistävät lähes 21 000 henkeä, ja ne investoivat yli 660 miljoonaa euroa valmistukseen ja innovointiin vuonna 2016.
            
         
               (230)
            
            
               Komissio päätteli alustavasti, että polkumyyntitullin käyttöönotto olisi unionin tuotannonalan tavarantoimittajien edun mukaista.
            
         6.2   Unionin tuotannonalan etu
   
   
               (231)
            
            
               Unionin tuotannonala muodostuu suurista sekä pienistä ja keskisuurista yrityksistä ja työllisti suoraan noin 3 600 työntekijää 12 jäsenvaltiossa tarkastelujaksolla. Sähköpolkupyörien kulutuksen osuus polkupyörien kokonaismarkkinoista on edelleen pieni, mutta kysynnän siirtyminen perinteisistä polkupyöristä sähköpolkupyöriin on nopea ja aiheuttaa rakenteellisia haasteita koko polkupyöräteollisuudelle toiminnan tason, lisäarvon ja työpaikkojen säilyttämiseksi.
            
         
               (232)
            
            
               Kuten edellä 4.4.4 jaksossa osoitettiin, analysoitaessa vahinkoindikaattoreiden kehitystä tarkastelujakson alusta lähtien todettiin koko unionin tuotannonalan tilanteen heikenneen ja koko tuotannonalan kärsineen polkumyyntituonnista.
            
         
               (233)
            
            
               Komissio odottaa, että väliaikaisen polkumyyntitullin käyttöönotto antaa kaikille tuottajille mahdollisuuden toimia tasapuolisissa kilpailuolosuhteissa unionin markkinoilla. Jos toimenpiteitä ei oteta käyttöön, on erittäin todennäköistä, että unionin tuotannonalan taloudellinen ja rahoitustilanne heikkenee edelleen.
            
         
               (234)
            
            
               Sen vuoksi komissio päätteli alustavasti, että polkumyyntitullin käyttöönotto olisi unionin tuotannonalan edun mukaista.
            
         6.3   Etuyhteydettömien tuojien etu
   
   
               (235)
            
            
               CEIEB ilmoitti vastustavansa toimenpiteiden käyttöönottoa. Se edustaa 21:tä tuojaa seitsemästä jäsenvaltiosta.
            
         
               (236)
            
            
               CEIEBin jäsenistä 11 osallistui otantaan. Lisäksi kaksi kollektiivin ulkopuolista yritystä ilmoitti myös olevansa eri mieltä polkumyyntitoimenpiteiden käyttöönotosta. Niiden 13 yrityksen, joiden osalta tuontimäärä on tiedossa, osuus Kiinasta tulevasta kokonaistuonnista tutkimusajanjaksolla oli 10 prosenttia.
            
         
               (237)
            
            
               Otokseen valittujen tuojien esittämien huomautusten mukaan tullien käyttöönotto todennäköisesti häiritsisi ainakin tilapäisesti niiden toimitusketjuja ja uhkaisi niiden taloudellista asemaa, jos ne eivät kykenisi siirtämään tulliin liittyviä kohonneita kustannuksia asiakkaidensa maksettaviksi.
            
         
               (238)
            
            
               Otokseen valittujen tuojien esittämissä huomautuksissa tuotiin myös esiin, että suurimmat tuojat olivat kyenneet hankkimaan soveltuvia sähköpolkupyöriä Kiinan ulkopuolelta ja/tai niillä oli mahdollisia vaihtoehtoisia hankintalähteitä Kiinan ulkopuolella, mukaan luettuna unionin tuotannonala. Nämä tuojat työllistävät suurimman osa 236 kappaleessa mainituista työntekijöistä.
            
         
               (239)
            
            
               Tuontitilastot osoittavat, että Vietnam ja Taiwan toimittivat merkittävän määrän sähköpolkupyöriä eurooppalaisille tuojille. On myös todennäköistä, että muut maat, jotka ovat hyvissä asemissa perinteisten polkupyörien valmistuksessa, voisivat potentiaalisesti toimittaa polkupyöriä tuojille.
            
         
               (240)
            
            
               Komissio muistuttaa, että Kiinasta peräisin olevien perinteisten polkupyörien tuonnissa käyttöön otetulla tullilla ei ollut sellaista vaikutusta, että se olisi sulkenut unionin markkinat tuonnilta, vaan se päinvastoin lisäsi perinteisiä polkupyöriä toimittavien maiden määrää. Sitä vastoin suurilla markkinoilla, joilla ei ole voimassa toimenpiteitä Kiinasta peräisin olevia perinteisiä polkupyöriä kohtaan, kuten Yhdysvalloissa ja Japanissa, tuonnin osuus markkinoista oli 99 prosenttia (Yhdysvallat) ja 90 prosenttia (Japani), ja suurin osa tuonnista tuli Kiinasta.
            
         
               (241)
            
            
               Komissio toteaa, että polkupyörien tuotannonalaan kuuluu yli 450 tuottajaa, joista vain 37 valmistaa tällä hetkellä sähköpolkupyöriä. Lisäksi sähköpolkupyörien tämänhetkiset valmistajat tarjoavat jo laajan valikoiman sähköpolkupyöriä ja voivat lisätä tuotantokapasiteettiaan tavanomaisissa markkinaolosuhteissa.
            
         
               (242)
            
            
               Vaikka tullien käyttöönotolla saattaa olla kielteinen vaikutus joihinkin lähinnä pieniin tuojiin, tullien käyttöönoton kielteistä vaikutusta voisi lieventää mahdollisuus hankkia soveltuvia polkupyöriä unionin tuotannonalalta, muista kolmansista maista ja Kiinasta oikeudenmukaisilla hinnoilla.
            
         
               (243)
            
            
               Sen vuoksi komissio päätteli, että tullien käyttöönotto ei ole tuojien edun mukaista mutta että tuojiin todennäköisesti kohdistuvat kielteiset vaikutukset eivät kumoa toimenpiteistä unionin tuotannonalalle aiheutuvaa myönteistä vaikutusta.
            
         6.4   Käyttäjien etu
   
   
               (244)
            
            
               Euroopan pyöräilijöiden järjestö, jäljempänä ’ECF’, ilmoittautui tutkimuksessa. ECF edustaa pyöräilijöiden järjestöjä ja liittoja. ECF totesi, että hinta ei ole määräävä tekijä sen kannalta, miten paljon ihmiset pyöräilevät, ja esitti näyttöä siitä, että maat, joissa pyöräillään paljon, ovat maita, joissa polkupyörät ja sähköpolkupyörät maksavat enemmän.
            
         
               (245)
            
            
               Tämä malli sai tukea toimenpiteitä vastustavien tuojien kollektiivin esittämästä huomautuksesta, jonka mukaan maat, joissa sähköpolkupyöriä otetaan käyttöön nopeimmin, ovat maita, joissa sähköpolkupyörät olivat keskimäärin kalleimpia.
            
         
               (246)
            
            
               Kyseinen tuojien kollektiivi huomautti myös, että sähköpolkupyörien hintojen, kansallisen pyöräilykulttuurin, infrastruktuurien laadun ja sähköpolkupyörien hyväksymisen välillä on vahva linkki.
            
         
               (247)
            
            
               ECF tukee markkinaolosuhteita, jotka edistävät laatua, innovointia ja palveluja. Jos polkumyynti vakiintuisi, ECF:n mukaan sillä olisi kielteinen vaikutus sähköpolkupyörien kehittämiseen ja näin ollen siirtymiseen vihreämpään Eurooppaan, joka tarjoaa tehokkaampaa liikkuvuutta kansalaisilleen.
            
         
               (248)
            
            
               Toisaalta toimenpiteiden käyttöönottoa vastustavien tuojien kollektiivi huomautti, että toimenpiteet estäisivät kiinalaisia tuottajia toimittamasta alemman laatuluokan tuotteita ja kehittämästä keski- ja ylemmän laatuluokan tuotteita, mikä johtaisi kilpailun vähenemiseen. Koska unionin tuotannonala toimii väitetysti enimmäkseen keski- ja ylemmän laatuluokan segmenteillä, tämä vähentäisi valinnanvaraa ja korottaisi hintoja eurooppalaisten kuluttajien kannalta.
            
         
               (249)
            
            
               Tutkimuksessa kävi ilmi, että unionin tuotannonala toimii kaikilla markkinasegmenteillä, myös alimman hintaluokan tuotesegmentillä. Odotettavissa on, että toimenpiteet lisäävät ja monipuolistavat sähköpolkupyörien tarjontaa palauttamalla tasapuoliset kilpailuedellytykset. On syytä muistaa, että perinteisiä polkupyöriä koskevien toimenpiteiden käyttöönotto ei vähentänyt kuluttajien valinnanvaraa vaan monipuolisti toimituslähteitä ja alkuperämaita. Tämän vuoksi väite todettiin perusteettomaksi ja se oli hylättävä.
            
         
               (250)
            
            
               Toimenpiteiden käyttöönoton odotetaan palauttavan markkinahinnat, jotka ovat korkeammat kuin polkumyyntihinnat, mutta hinta on vain yksi kuluttajien valintoja ohjaava tekijä, ja todennäköistä vaikutusta kuluttajahintoihin on tasapainotettava tekemällä kustannushyötyvertailu sähköpolkupyörien vaihtoehtoihin, kuten autoihin, moottoripyöriin tai skoottereihin, nähden.
            
         
               (251)
            
            
               Komissio havaitsi, että kuluttajien edun tarkastelua ei voida rajoittaa hintavaikutukseen, joka seuraisi Kiinasta tulevan tuonnin saattamisesta vahinkoa aiheuttamattomalle tasolle. On itse asiassa päinvastaista näyttöä, jonka mukaan kuluttajien valintaa ohjaavat muut tekijät, kuten valinnanvara, laatu, innovointi ja palvelu, jotka voidaan saavuttaa vain normaaleissa markkinaolosuhteissa, joissa valitsee oikeudenmukainen ja avoin kilpailu.
            
         
               (252)
            
            
               Sen vuoksi komissio päätteli, että toimenpiteet eivät vaikuttaisi kohtuuttomasti kuluttajien tilanteeseen ja edistäisivät sähköpolkupyörien kestävää kehittämistä Euroopassa ja siitä saatavia laajempia hyötyjä yhteiskunnalle ympäristönsuojelun ja kohentuneen liikkuvuuden myötä.
            
         6.5   Muiden osapuolten edut
   
   
               (253)
            
            
               Eurooppalainen ammattiliitto industriAll ilmoittautui ja ilmaisi huolensa polkumyyntituonnin kielteisestä vaikutuksesta unionin tuotannonalaan ja tukensa toimenpiteille, jotta varmistetaan tasapuoliset toimintaedellytykset ja vahvan unionin työllisyyden jatkuminen.
            
         6.6   Unionin etua koskevat päätelmät
   
   
               (254)
            
            
               Vaikka ei voidakaan sulkea pois mahdollisuutta, että toimenpiteillä on kielteinen vaikutus tarkasteltavana olevan tuotteen pieniin tuojiin, se ei kuitenkaan kumoa tavarantoimittajille, unionin tuotannonalalle ja kuluttajille koituvia etuja.
            
         
               (255)
            
            
               Edellä esitetyn perusteella komissio tuli siihen johtopäätökseen, ettei tässä vaiheessa tutkimusta ole pakottavia syitä todeta, ettei ole unionin edun mukaista ottaa käyttöön väliaikaisia toimenpiteitä Kiinasta peräisin olevan tarkasteltavana olevan tuotteen tuonnissa.
            
         7.   VÄLIAIKAISET POLKUMYYNTITOIMENPITEET
   
   
               (256)
            
            
               Polkumyyntiä, vahinkoa, syy-yhteyttä ja unionin etua koskevien komission päätelmien perusteella olisi otettava käyttöön väliaikaiset toimenpiteet, jotta Kiinasta polkumyynnillä tapahtuvasta tuonnista ei aiheutuisi unionin tuotannonalalle enempää vahinkoa.
            
         7.1   Vahingon korjaava taso
   
   
               (257)
            
            
               Toimenpiteiden tason määrittämiseksi komissio määritti ensin unionin tuotannonalalle aiheutuvan vahingon poistamiseksi tarvittavan tullin määrän.
            
         
               (258)
            
            
               Vahinko poistuisi, jos unionin tuotannonala pystyisi kattamaan tuotantokustannuksensa ja saamaan samankaltaisen tuotteen myynnistä unionin markkinoilla sellaisen voiton (ennen veroja), jonka tällainen tuotannonala voisi kohtuudella saada tavanomaisissa kilpailuolosuhteissa eli ilman polkumyynnillä tapahtuvan tuonnin vaikutusta.
            
         
               (259)
            
            
               Määrittääkseen voiton, joka voidaan kohtuudella saavuttaa tavanomaisissa kilpailuolosuhteissa, komissio otti huomioon etuyhteydettömille asiakkaille suuntautuvassa myynnissä saadut voitot, joita käytettiin vahingon korjaavan tason määrittämiseen.
            
         
               (260)
            
            
               Tavoitevoitto asetettiin alustavasti 4,3 prosenttiin, joka on unionin tuotannonalan korkein keskimääräinen voittomarginaali tarkastelujaksolla. Otokseen valitut unionin tuottajat eivät kyenneet antamaan voittomarginaalia ennen vuotta 2014 valmistettujen sähköpolkupyörien osalta.
            
         
               (261)
            
            
               Sen jälkeen komissio määritti vahingon korjaavan tason vertaamalla hinnan alittavuuden laskemisessa määritettyä kiinalaisten otokseen valittujen yhteistyössä toimineiden vientiä harjoittavien tuottajien painotettua keskimääräistä tuontihintaa, jota oikaistiin asianmukaisesti tuontikustannusten ja tullien huomioon ottamiseksi, otokseen kuuluneiden unionin tuottajien unionin markkinoilla tutkimusajanjaksolla myymän samankaltaisen tuotteen painotettuun keskimääräiseen vahinkoa aiheuttamattomaan hintaan. Vertailun tuloksena saatu hintaero ilmaistiin prosentteina painotetusta keskimääräisestä CIF-tuontiarvosta.
            
         
               (262)
            
            
               Vahingon korjaava taso määritellään ”muiden yhteistyössä toimineiden yritysten” ja ”kaikkien muiden yritysten” osalta samalla tavoin kuin näitä yrityksiä koskeva polkumyyntimarginaali (ks. 123–127 kappale).
            
         7.2   Väliaikaiset toimenpiteet
   
   
               (263)
            
            
               Kiinasta peräisin olevien sähköpolkupyörien tuonnissa olisi otettava käyttöön väliaikaiset polkumyyntitoimenpiteet perusasetuksen 7 artiklan 2 kohdassa säädetyn alhaisemman tullin säännön mukaisesti. Komissio vertasi vahingon korjaavia tasoja ja polkumyyntimarginaaleja. Tullin määrä olisi asetettava polkumyyntimarginaalin tasolle tai vahingon korjaavalle tasolle sen mukaan, kumpi niistä on alhaisempi.
            
         
               (264)
            
            
               Edellä esitetyn perusteella väliaikaiset polkumyyntitullit – ilmaistuina CIF-hintana unionin rajalla tullaamattomana – ovat seuraavat:
               
                           Yritys
                        
                        
                           Polkumyyntimarginaali
                        
                        
                           Vahingon korjaava taso
                        
                        
                           Väliaikainen polkumyyntitulli
                        
                     
                           Bodo Vehicle Group Co., Ltd
                        
                        
                           90,6 %
                        
                        
                           77,6 %
                        
                        
                           77,6 %
                        
                     
                           Giant Electric Vehicle (Kunshan) Co., Ltd
                        
                        
                           34,6 %
                        
                        
                           27,5 %
                        
                        
                           27,5 %
                        
                     
                           Jinhua Vision Industry Co., Ltd ja Yongkang Hulong Electric Vehicle Co., Ltd
                        
                        
                           42,8 %
                        
                        
                           21,8 %
                        
                        
                           21,8 %
                        
                     
                           Suzhou Rununion Motivity Co., Ltd.
                        
                        
                           106,4 %
                        
                        
                           83,6 %
                        
                        
                           83,6 %
                        
                     
                           Yhteistyössä toimineet mutta otoksen ulkopuoliset vientiä harjoittavat tuottajat (ks. liite)
                        
                        
                           51,0 %
                        
                        
                           37,0 %
                        
                        
                           37,0 %
                        
                     
                           Kaikki muut yritykset
                        
                        
                           106,4 %
                        
                        
                           83,6 %
                        
                        
                           83,6 %
                        
                     
         
               (265)
            
            
               Komissio asetti tarkasteltavana olevan tuotteen tuonnin kirjaamisvelvoitteen alaiseksi kirjaamisvelvoitetta koskevalla asetuksella mahdollisten polkumyyntitoimenpiteiden taannehtivaa soveltamista varten perusasetuksen 14 artiklan 5 kohdan nojalla ja tukien vastaisen perusasetuksen, 24 artiklan 5 kohdan nojalla.
            
         
               (266)
            
            
               Tämä polkumyynnin vastainen tutkimus ja edellä esitetyt päätelmät huomioon ottaen tuonnin kirjaaminen polkumyynnin vastaista tutkimusta varten perusasetuksen 14 artiklan 5 kohdan nojalla olisi lopetettava.
            
         
               (267)
            
            
               Rinnakkaisen tukien vastaisen tutkimuksen osalta tarkasteltavana olevan tuotteen tuonnin kirjaamista tukien vastaisen perusasetuksen 24 artiklan 5 nojalla olisi jatkettava.
            
         
               (268)
            
            
               Menettelyn tässä vaiheessa ei voida tehdä päätöstä polkumyyntitoimenpiteiden mahdollisesta taannehtivasta soveltamisesta.
            
         
               (269)
            
            
               Tässä asetuksessa yrityksille vahvistetut yksilölliset polkumyyntitullit määritettiin tämän tutkimuksen päätelmien perusteella. Näin ollen ne kuvastivat kyseisten yritysten tutkimuksen aikaista tilannetta. Kyseisiä tulleja voidaan soveltaa yksinomaan Kiinasta peräisin olevan ja nimettyjen oikeushenkilöiden tuottaman tarkasteltavana olevan tuotteen tuontiin. Jos yritystä ei ole erikseen mainittu tämän asetuksen artiklaosassa (mukaan lukien erikseen mainittuihin yrityksiin etuyhteydessä olevat yritykset), sen tuottaman tarkasteltavana olevan tuotteen tuontiin olisi sovellettava ”kaikkiin muihin yrityksiin” sovellettavaa tullia. Niihin ei saisi soveltaa yksilöllisiä polkumyyntitulleja.
            
         
               (270)
            
            
               Yritys voi pyytää näiden yksilöllisten polkumyyntitullien soveltamista, jos se muuttaa myöhemmin nimeään. Pyyntö on osoitettava komissiolle (9). Pyynnön on sisällettävä kaikki asiaankuuluvat tiedot, joiden perusteella voidaan osoittaa, että muutos ei vaikuta yrityksen oikeuteen hyötyä siihen sovellettavasta tullista. Jos yrityksen nimenmuutos ei vaikuta tähän oikeuteen, nimenmuutosta koskeva ilmoitus julkaistaan Euroopan unionin virallisessa lehdessä.
            
         
               (271)
            
            
               Polkumyyntitullien moitteettoman täytäntöönpanon varmistamiseksi kaikkiin muihin yrityksiin sovellettavaa polkumyyntitullia olisi sovellettava sekä tässä tutkimuksessa yhteistyöhön osallistumattomiin vientiä harjoittaviin tuottajiin että tuottajiin, jotka eivät vieneet tuotteita unioniin tutkimusajanjakson aikana.
            
         8.   LOPPUSÄÄNNÖKSET
   
   
               (272)
            
            
               Moitteettoman hallinnon varmistamiseksi komissio kehottaa asianomaisia osapuolia esittämään kirjallisia huomautuksia ja/tai pyytämään tulemista komission ja/tai kuulemismenettelystä kauppaan liittyvissä menettelyissä vastaavan neuvonantajan kuulemaksi vahvistetussa määräajassa.
            
         
               (273)
            
            
               Väliaikaisten tullien käyttöönottoa koskevat päätelmät ovat alustavia, ja niitä voidaan muuttaa tutkimuksen lopullisessa vaiheessa,
            
         ON HYVÄKSYNYT TÄMÄN ASETUKSEN:
   1 artikla
   1.   Otetaan käyttöön väliaikainen polkumyyntitulli tuotaessa Kiinan kansantasavallasta peräisin olevia apumoottorilla varustettuja polkupyöriä, joissa on sähkömoottori ja jotka tällä hetkellä luokitellaan CN-koodeihin 8711 60 10 ja ex 8711 60 90 (Taric-koodi 8711609010).
   2.   Vapaasti unionin rajalla tullaamattomana -nettohintaan sovellettava väliaikainen polkumyyntitulli on seuraavien yritysten valmistamien 1 kohdassa kuvattujen tuotteiden osalta seuraava:
   
               Yritys
            
            
               Väliaikainen polkumyyntitulli
            
            
               Taric-lisäkoodi
            
         
               Bodo Vehicle Group Co., Ltd
            
            
               77,6 %
            
            
               C382 
            
         
               Giant Electric Vehicle (Kunshan) Co., Ltd
            
            
               27,5 %
            
            
               C383 
            
         
               Jinhua Vision Industry Co., Ltd ja Yongkang Hulong Electric Vehicle Co., Ltd
            
            
               21,8 %
            
            
               C384 
            
         
               Suzhou Rununion Motivity Co., Ltd.
            
            
               83,6 %
            
            
               C385 
            
         
               Muut liitteessä luetellut yhteistyössä toimineet vientiä harjoittavat tuottajat
            
            
               37,0 %
            
            
               Ks. liite
            
         
               Kaikki muut yritykset
            
            
               83,6 %
            
            
               C999 
            
         3.   Edellä 2 kohdassa mainituille yrityksille määritetyn yksilöllisen polkumyyntitullin soveltaminen edellyttää, että jäsenvaltioiden tulliviranomaisille esitetään pätevä kauppalasku, jossa on oltava kauppalaskun laatineen tahon nimellä ja tehtävänimikkeellä yksilöidyn työntekijän päiväämä ja allekirjoittama vakuutus seuraavassa muodossa: ”Allekirjoittanut vahvistaa, että tässä laskussa tarkoitetut, Euroopan unioniin vietäväksi myydyt sähköpolkupyörät on valmistanut (yrityksen nimi ja osoite), (Taric-lisäkoodi), Kiinan kansantasavalta. Allekirjoittanut vakuuttaa, että tässä laskussa ilmoitetut tiedot ovat täydelliset ja paikkansapitävät.” Jos tällaista kauppalaskua ei esitetä, asianomaiseen yritykseen sovelletaan ”kaikkiin muihin yrityksiin” sovellettavaa tullia.
   4.   Edellä 1 kohdassa tarkoitetun tuotteen luovutus vapaaseen liikkeeseen unionissa edellyttää väliaikaisen tullin määrää vastaavan vakuustalletuksen antamista.
   5.   Jollei toisin säädetä, sovelletaan tulleja koskevia asiaankuuluvia voimassa olevia säännöksiä ja määräyksiä.
   2 artikla
   1.   Asianomaiset osapuolet voivat 25 kalenteripäivän kuluessa tämän asetuksen voimaantulosta
   
               a)
            
            
               pyytää, että niille ilmoitetaan niistä olennaisista tosiseikoista ja huomioista, joiden perusteella tämä asetus annettiin,
            
         
               b)
            
            
               toimittaa kirjalliset huomautuksensa komissiolle ja
            
         
               c)
            
            
               pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa.
            
         2.   Asetuksen (EU) 2016/1036 21 artiklan 4 kohdassa tarkoitetut osapuolet voivat 25 kalenteripäivän kuluessa tämän asetuksen voimaantulosta esittää väliaikaisten toimenpiteiden soveltamista koskevia huomautuksia.
   3 artikla
   Korvataan komission täytäntöönpanoasetuksen (EU) 2018/671 1 artiklan 1 kohta seuraavasti:
   
      ”1.   Tulliviranomaisten on asetuksen (EU) 2016/1037 24 artiklan 5 kohdan nojalla toteutettava tarvittavat toimenpiteet Kiinan kansantasavallasta peräisin olevien apumoottorilla varustettujen polkupyörien, joissa on sähkömoottori ja jotka tällä hetkellä luokitellaan CN-koodeihin 8711 60 10 ja ex 8711 60 90 (Taric-koodi 8711609010), unioniin suuntautuvan tuonnin kirjaamiseksi.”
   
   4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Edellä olevaa 1 artiklaa sovelletaan kuuden kuukauden ajan.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä heinäkuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 176, 30.6.2016, s. 21.
   
      (2)  EUVL C 353, 20.10.2017, s. 19.
   
      (3)  EUVL C 440, 21.12.2017, s. 22.
   
      (4)  Komission täytäntöönpanoasetus (EU) 2018/671, annettu 2 päivänä toukokuuta 2018, Kiinan kansantasavallasta peräisin olevien sähköpolkupyörien tuonnin kirjaamisvelvoitteesta (EUVL L 113, 3.5.2018, s. 4).
   
      (5)  Valituksen liite 10.
   
      (6)  Valituksen liite 9.
   
      (7)  Suurin jatkuva nimellisteho.
   
      (8)  Euroopan parlamentin ja neuvoston asetus (EU) 2016/1037, annettu 8 päivänä kesäkuuta 2016, muista kuin Euroopan unionin jäsenvaltioista tapahtuvalta tuetulta tuonnilta suojautumisesta (EUVL L 176, 30.6.2016, s. 55).
   
      (9)  European Commission, Directorate-General for Trade, Directorate H, Rue de la Loi 170, 1040 Brussels, Belgium.
   
      LIITE
      
                  Yrityksen nimi
               
               
                  Provinssi
               
               
                  Taric-lisäkoodi
               
            
                  Acetrikes Bicycles (Taicang) Co., Ltd.
               
               
                  Jiangsu
               
               
                  C386 
               
            
                  Active Cycles Co., Ltd.
               
               
                  Jiangsu
               
               
                  C387 
               
            
                  Aigeni Technology Co., Ltd.
               
               
                  Jiangsu
               
               
                  C388 
               
            
                  Aima Technology Group Co., Ltd.
               
               
                  Tianjin
               
               
                  C389 
               
            
                  Alco Electronics (Dongguan) Limited
               
               
                  Guangdong
               
               
                  C390 
               
            
                  Beijing Tsinova Technology Co., Ltd.
               
               
                  Beijing
               
               
                  C391 
               
            
                  Changzhou Airwheel Technology Co., Ltd.
               
               
                  Jiangsu
               
               
                  C392 
               
            
                  Changzhou Bisek Cycle Co., Ltd.
               
               
                  Jiangsu
               
               
                  C393 
               
            
                  Changzhou Hj Pedal Co., Ltd.
               
               
                  Jiangsu
               
               
                  C394 
               
            
                  Changzhou Rich Vehicle Technology Co., Ltd.
               
               
                  Jiangsu
               
               
                  C395 
               
            
                  Changzhou Ristar Cycle Co., Ltd
               
               
                  Jiangsu
               
               
                  C396 
               
            
                  Changzhou Sobowo Vehicle Co., Ltd.
               
               
                  Jiangsu
               
               
                  C397 
               
            
                  Changzhou Steamoon Intelligent Technology Co., Ltd.
               
               
                  Jiangsu
               
               
                  C398 
               
            
                  Cutting Edge Power Vehicle Int'l TJ Co., Ltd.
               
               
                  Tianjin
               
               
                  C399 
               
            
                  Cycleman E-Vehicle Ltd,. Co.
               
               
                  Jiangsu
               
               
                  C400 
               
            
                  Dongguan Benling Vehicle Technology Co., Ltd.
               
               
                  Guangdong
               
               
                  C401 
               
            
                  Dongguan Honglin Industrial Co., Ltd and Melton Industrial (Dong Guan) Co., Ltd
               
               
                  Guangdong
               
               
                  C402 
               
            
                  Eco International Elebike Co., Ltd.
               
               
                  Jiangsu
               
               
                  C403 
               
            
                  Everestt International Industries Ltd.
               
               
                  Jiangsu
               
               
                  C404 
               
            
                  Foshan Lano Bike Co., Ltd.
               
               
                  Guangdong
               
               
                  C405 
               
            
                  Foshan Zenith Sports Co., Ltd.
               
               
                  Guangdong
               
               
                  C406 
               
            
                  Geoby Advance Technology Co., Ltd.
               
               
                  Jiangsu
               
               
                  C407 
               
            
                  Guangdong Commercial Trading Imp. & Exp. Corp., Ltd.
               
               
                  Guangdong
               
               
                  C408 
               
            
                  Guangdong Shunde Junhao Science & Technology Development Co., Ltd.
               
               
                  Guangdong
               
               
                  C409 
               
            
                  Guangzhou Symbol Bicycle Co., Ltd.
               
               
                  Guangzhou
               
               
                  C410 
               
            
                  Hangzhou Fanzhou Technology Co., Ltd.
               
               
                  Zhejiang
               
               
                  C411 
               
            
                  Hangzhou Morakot E-Bike Manufacture Co., Ltd.
               
               
                  Zhejiang
               
               
                  C412 
               
            
                  Hangzhou TOP Mechanical And Electrical Technology, Co. Ltd.
               
               
                  Zhejiang
               
               
                  C413 
               
            
                  Hua Chin Bicycle & Fitness (H.Z.) Co., Ltd.
               
               
                  Guangdong
               
               
                  C414 
               
            
                  Jiangsu Imi Electric Vehicle Technology Co., Ltd.
               
               
                  Jiangsu
               
               
                  C415 
               
            
                  Jiangsu Lvneng Electrical Bicycle Technology Co., Ltd.
               
               
                  Jiangsu
               
               
                  C416 
               
            
                  Jiangsu Stareyes Bicycle Industrial Co., Ltd.
               
               
                  Jiangsu
               
               
                  C417 
               
            
                  Jiaxing Onway Ev Tech Co., Ltd.
               
               
                  Zhejiang
               
               
                  C418 
               
            
                  Jinhua Enjoycare Motive Technology Co., Ltd.
               
               
                  Zhejiang
               
               
                  C419 
               
            
                  Jinhua Feirui Vehicle Co., Ltd.
               
               
                  Zhejiang
               
               
                  C420 
               
            
                  Jinhua Jobo Technology Co., Ltd.
               
               
                  Zhejiang
               
               
                  C421 
               
            
                  Jinhua Suntide Vehicle Co., Ltd.
               
               
                  Zhejiang
               
               
                  C422 
               
            
                  Jinhua Yifei Electric Science And Technology Co., Ltd.
               
               
                  Zhejiang
               
               
                  C423 
               
            
                  Jinhua Zodin E-Vehicle Co., Ltd.
               
               
                  Zhejiang
               
               
                  C424 
               
            
                  Kenstone Metal (Kunshan) Co., Ltd.
               
               
                  Jiangsu
               
               
                  C425 
               
            
                  Komda Industrial (Dongguan) Co., Ltd.
               
               
                  Guangdong
               
               
                  C426 
               
            
                  Kunshan Sevenone Cycle Co., Ltd.
               
               
                  Jiangsu
               
               
                  C427 
               
            
                  Nanjing Jincheng Machinery Co., Ltd.
               
               
                  Jiangsu
               
               
                  C428 
               
            
                  Nantong Tianyuan Automatic Vehicle Co., Ltd.
               
               
                  Jiangsu
               
               
                  C429 
               
            
                  Ningbo Bestar Co., Ltd.
               
               
                  Zhejiang
               
               
                  C430 
               
            
                  Ningbo Lvkang Vehicle Co., Ltd.
               
               
                  Zhejiang
               
               
                  C431 
               
            
                  Ningbo Nanyang Vehicle Co., Ltd.
               
               
                  Zhejiang
               
               
                  C432 
               
            
                  Ningbo Oner Bike Co., Ltd.
               
               
                  Zhejiang
               
               
                  C433 
               
            
                  Ningbo Pugonying Vehicle Technology Co., Ltd.
               
               
                  Zhejiang
               
               
                  C434 
               
            
                  Ningbo Roadsan New Energy Technology Co., Ltd.
               
               
                  Zhejiang
               
               
                  C435 
               
            
                  Ningbo Shenchima Vehicle Industry Co., Ltd.
               
               
                  Zhejiang
               
               
                  C436 
               
            
                  Ningbo Zixin Bicycle Industry Co., Ltd.
               
               
                  Zhejiang
               
               
                  C437 
               
            
                  Pronordic E-Bikes Limited Company
               
               
                  Jiangsu
               
               
                  C438 
               
            
                  Shandong Eco Friendly Technology Co., Ltd.
               
               
                  Shandong
               
               
                  C439 
               
            
                  Shanghai Promising Int'l Trade & Logistics Co., Ltd.
               
               
                  Shanghai
               
               
                  C440 
               
            
                  Shenzhen SanDin Cycle Co., Ltd.
               
               
                  Guangdong
               
               
                  C441 
               
            
                  Shenzhen Shenling Car Co., Ltd.
               
               
                  Guangdong
               
               
                  C442 
               
            
                  Sino Lithium (Suzhou) Electric Technology Co., Ltd.
               
               
                  Jiangsu
               
               
                  C443 
               
            
                  Skyland Sport Tech Co., Ltd.
               
               
                  Tianjin
               
               
                  C444 
               
            
                  Suzhou Dynavolt Intelligent Vehicle Technology Co., Ltd.
               
               
                  Jiangsu
               
               
                  C445 
               
            
                  Suzhou Guoxin Group Fengyuan Imp & Exp. Co., Ltd.
               
               
                  Jiangsu
               
               
                  C446 
               
            
                  Suzhou Joydeer E-Bicycle Co., Ltd
               
               
                  Jiangsu
               
               
                  C447 
               
            
                  Taioku Manufacturing (Jiangsu) Co., Ltd.
               
               
                  Jiangsu
               
               
                  C448 
               
            
                  Tianjin Luodeshengda Bicycle Co., Ltd.
               
               
                  Tianjin
               
               
                  C449 
               
            
                  Tianjin Upland Bicycle Co., Ltd.
               
               
                  Tianjin
               
               
                  C450 
               
            
                  Tianjin Anbike Electric Bicycle Co., Ltd
               
               
                  Tianjin
               
               
                  C451 
               
            
                  Ubchoice Co., Ltd.
               
               
                  Guangdong
               
               
                  C452 
               
            
                  Universal Cycle Corporation (Guang Zhou)
               
               
                  Guangdong
               
               
                  C453 
               
            
                  Wettsen Corporation
               
               
                  Shandong
               
               
                  C454 
               
            
                  Wuxi Bashan E-Vehicle Co., Ltd.
               
               
                  Jiangsu
               
               
                  C455 
               
            
                  Wuxi Merry Ebike Co., Ltd.
               
               
                  Jiangsu
               
               
                  C456 
               
            
                  Wuxi METUO Vehicle Co., Ltd.
               
               
                  Jiangsu
               
               
                  C457 
               
            
                  Wuxi Shengda Bicycle Co., Ltd.
               
               
                  Jiangsu
               
               
                  C458 
               
            
                  Wuxi United Mobility Technology Inc
               
               
                  Jiangsu
               
               
                  C459 
               
            
                  Wuyi Simino Industry & Trade Co., Ltd.
               
               
                  Zhejiang
               
               
                  C460 
               
            
                  Wuyi Yuema Leisure Articles Co., Ltd.
               
               
                  Zhejiang
               
               
                  C461 
               
            
                  Xiangjin (Tianjin) Cycle Co., Ltd.
               
               
                  Tianjin
               
               
                  C462 
               
            
                  Yadea Technology Group Co., Ltd.
               
               
                  Jiangsu
               
               
                  C463 
               
            
                  Yong Qi (China) Bicycle Industrial Corp
               
               
                  Jiangsu
               
               
                  C464 
               
            
                  Yongkang Aijiu Industry & Trade Co., Ltd.
               
               
                  Zhejiang
               
               
                  C465 
               
            
                  Yongkang Juxiang Vehicle Co, Ltd.
               
               
                  Zhejiang
               
               
                  C466 
               
            
                  Yongkang Lohas Vehicle Co., Ltd.
               
               
                  Zhejiang
               
               
                  C467 
               
            
                  Yongkang Mars Vehicle Co., Ltd.
               
               
                  Zhejiang
               
               
                  C468 
               
            
                  Zhejiang Apollo Motorcycle Manufacturer Co., Ltd.
               
               
                  Zhejiang
               
               
                  C469 
               
            
                  Zhejiang Baoguilai Vehicle Co., Ltd.
               
               
                  Zhejiang
               
               
                  C470 
               
            
                  Zhejiang Enze Vehicle Co., Ltd.
               
               
                  Zhejiang
               
               
                  C471 
               
            
                  Zhejiang Goccia Electric Technology Co., Ltd.
               
               
                  Zhejiang
               
               
                  C472 
               
            
                  Zhejiang Jsl Vehicle Co., Ltd.
               
               
                  Zhejiang
               
               
                  C473 
               
            
                  Zhejiang Kaiyi New Material Technology Co., Ltd
               
               
                  Zhejiang
               
               
                  C474 
               
            
                  Zhejiang Lianmei Industrial Co., Ltd
               
               
                  Zhejiang
               
               
                  C475 
               
            
                  Zhejiang Luyuan Electric Vehicle Co., Ltd
               
               
                  Zhejiang
               
               
                  C476 
               
            
                  Zhejiang Tuer Vehicle Industry Co., Ltd.
               
               
                  Zhejiang
               
               
                  C477 
               
            
                  Zhejiang Xingyue Vehicle Co., Ltd., Zhejiang Xingyue Overfly Electric Vehicle Co., Ltd and Zhejiang Xingyue Electric Vehicle Co., Ltd.
               
               
                  Zhejiang
               
               
                  C478 
               
            
                  Zhongshan Qiangli Electronics Factory
               
               
                  Guangdong
               
               
                  C479 
               
            
                  Zhongxin Power (Tianjin) Bicycle Co., Ltd.
               
               
                  Tianjin
               
               
                  C480